**ספר דברים**

**יחידת פתיחה**



**פרשנות ומקורות נוספים**

**על פי תוכנית הלימודים החדשה בתנ"ך**

שאלונים 2371 (3 יח"ל) , 2571 (5 יח"ל)

🙫

**מקראה**

 🞅 חומר לימודי לתלמידי 5 יח"ל

חומר לימודי שהוא רשות (העמקה)

יחידת פתיחה - ספר דברים

"יחידת הפתיחה" של חומש דברים כוללת שלושה חלקים:

|  |  |  |  |  |  |
| --- | --- | --- | --- | --- | --- |
| חלק א  הקדמה לספר דברים | חלק ב  בנין האמונה | | | חלק ג  הארץ הטובה | |
| זכירת  מעמד הר סיני  פרק ד | עשרת הדיברות  פרק ה | "שמע ישראל"  פרק ו | **אזהרה מפני**  **שכחת ה'**  פרק ח | המחויבות לשמירת המצוות  פרק יא |

חלק ראשון - הקדמה לספר דברים

לפני שנעמיק בלמידת החומש, נבחן את מסגרת הזמן והמקום של הספר. החומש מקיף כחמישה שבועות, ימיו האחרונים של משה רבנו, טרם הכניסה לארץ ישראל, בנוסף לכך נבחן את מגמתו של החומש - משה מכין את העם לקראת הגשמת ייעודו בארץ הנבחרת. נתאר את ההבדלים בין תקופת המעבר במדבר לבין החיים העתידיים בארץ, ומתוך כך נבין את האתגר העצום עימו נדרש העם להתמודד: קיום של אומה עובדת ה' בארץ ישראל.

היכן נאמר ספר דברים?

כבר בחלקו השני של חומש **במדבר** כתוב שבני ישראל חנו בערבות מואב:

במדבר כב, א (פרשת חוקת)

"וַיִּסְעוּ בְּנֵי יִשְׂרָאֵל וַיַּחֲנוּ בְּעַרְבוֹת מוֹאָב מֵעֵבֶר לְיַרְדֵּן יְרֵחוֹ

בפתח חומש דברים אנו מוצאים שבני ישראל עדין נמצאים באותו מקום:

דברים א, א-ה (פרשת דברים)

אֵלֶּה הַדְּבָרִים אֲשֶׁר דִּבֶּר מֹשֶׁה אֶל כָּל יִשְׂרָאֵל... **בְּעֵבֶר הַיַּרְדֵּן בְּאֶרֶץ מוֹאָב** הוֹאִיל מֹשֶׁה בֵּאֵר אֶת הַתּוֹרָה הַזֹּאת לֵאמֹר:

בסוף חומש דברים נאמר שמשה רבינו עולה מערבות מואב אל הר נבו ושם הוא מת:

דברים ל"ד, א-ה (פרשת וזאת הברכה)

וַיַּעַל מֹשֶׁה **מֵעַרְבֹת מוֹאָב** אֶל הַר נְבוֹ רֹאשׁ הַפִּסְגָּה אֲשֶׁר עַל פְּנֵי יְרֵחוֹ וַיַּרְאֵהוּ ה' אֶת כָּל הָאָרֶץ... וַיָּמָת שָׁם מֹשֶׁה עֶבֶד ה' **בְּאֶרֶץ מוֹאָב** עַל פִּי ה'.

מפסוקים אלו עולה שמאמצע ספר במדבר (מפרשת חוקת) ועד סוף ספר דברים, המיקום של עם ישראל לא השתנה. כלומר לאורך כל חומש ספר דברים בני ישראל **חונים בערבות מואב ממערב לירדן מול יריחו.** הםקרובים מאד להיכנס לארץ כנען שממערב לירדן, אבל עליהם יהיה לחצות את הירדן ולכבוש את הארץ, וזה יקרה רק לאחר מותו של משה רבינו, בימי יהושע בן-נון.

מתי נאמר ספר דפר דברים?

ספר דברים נפתח בתאריך:

דברים א, ג

וַיְהִי **בְּאַרְבָּעִים שָׁנָה בְּעַשְׁתֵּי עָשָׂר חֹדֶשׁ בְּאֶחָד לַחֹדֶשׁ** דִּבֶּר מֹשֶׁה אֶל בְּנֵי יִשְׂרָאֵל כְּכֹל אֲשֶׁר צִוָּה ה' אֹתוֹ אֲלֵהֶם:

כלומר אירועי ספר דברים החלו ב-**א' שבט של שנת הארבעים** ליציאת מצרים, וספר דברים מסתיים במות משה:

דברים לד, ה-ח

וַיָּמָת שָׁם מֹשֶׁה עֶבֶד ה' בְּאֶרֶץ מוֹאָב עַל פִּי ה'... וַיִּבְכּוּ בְנֵי יִשְׂרָאֵל אֶת מֹשֶׁה בְּעַרְבֹת מוֹאָב **שְׁלֹשִׁים יוֹם** וַיִּתְּמוּ יְמֵי בְכִי אֵבֶל מֹשֶׁה.

היות שמשה משה רבינו נפטר בז' באדר, יוצא אם כך **שמסגרת הזמן של נאומי משה בחומש דברים היא חמשה שבועות בלבד, כ-37 ימים**, שהם ימיו האחרונים של משה רבינו לפני מותו.

* מנין שמשה רבינו נפטר בז' באדר?

הגמרא במסכת קידושין דף לח ע"א עושה את החשבון הבא: בספר יהושע נכתב שבני ישראל עברו את הירדן בתאריך י' בניסן: "וְהָעָם עָלוּ מִן הַיַּרְדֵּן בֶּעָשׂוֹר לַחֹדֶשׁ הָרִאשׁוֹן וַיַּחֲנוּ בַּגִּלְגָּל בִּקְצֵה מִזְרַח יְרִיחוֹ" (יהושע ד', יט). הקריאה לקום ולעבור את הירדן הייתה שלושה ימים קודם לכן, ב-ז' בניסן: "עִבְרוּ בְּקֶרֶב הַמַּחֲנֶה וְצַוּוּ אֶת הָעָם לֵאמֹר הָכִינוּ לָכֶם צֵידָה כִּי בְּעוֹד שְׁלֹשֶׁת יָמִים אַתֶּם עֹבְרִים אֶת הַיַּרְדֵּן הַזֶּה" (שם א', יא). קריאה זאת הייתה עם הקימה משלושים ימי האבל על מותו של משה רבינו, כמתואר בחומש דברים "וַיִּבְכּוּ בְנֵי יִשְׂרָאֵל אֶת מֹשֶׁה בְּעַרְבֹת מוֹאָב שְׁלֹשִׁים יוֹם" (דברים ל"ד, ח). יוצא אם-כך, שמשה רבינו נפטר ב-ז' באדר.

****המבנה של ספר דברים****

ספר דברים בנוי משלושה חלקים שהם שלושת הנאומים **של משה. הביסוס בכתוב לכך הוא שבתחילת כל חלק ישנם פסוקי "כותרת" המסמנים את הפתיחה של כל אחד מהנאומים:**

|  |  |  |
| --- | --- | --- |
| **הפרקים** | **נושא הנאום** | **הביסוס בכתוב** |
| **א'-ד'** | **נאום היסטורי** | **דברים א, א**:  אֵלֶּה הַדְּבָרִים אֲשֶׁר דִּבֶּר מֹשֶׁה אֶל כָּל יִשְׂרָאֵל... |
| **ה'-כ"ו** | **נאום המצוות**  **ה-יא: מצוות אמוניות**  **יב-כו: מצוות מעשיות** | **דברים ה, א:**  וַיִּקְרָא מֹשֶׁה אֶל כָּל יִשְׂרָאֵל וַיֹּאמֶר אֲלֵהֶם,  שְׁמַע יִשְׂרָאֵל אֶת הַחֻקִּים וְאֶת הַמִּשְׁפָּטִים... |
| **כ"ז-ל"ד** | **נאום החתימה**  **הברית ופרידת משה[[1]](#footnote-1)** | **דברים כז, א,:**  וַיְצַו מֹשֶׁה וְזִקְנֵי יִשְׂרָאֵל אֶת הָעָם לֵאמֹר... |

הכניסה לארץ - מימוש היעוד של עם ישראל

ספר דברים מביא את מסעו של עם ישראל אל **ייעודו** - קיום ההבטחה לאבות לרשת את ארץ ישראל ולהתיישב בה:

בראשית יז, ח-ט

וְנָתַתִּי לְךָ וּלְזַרְעֲךָ אַחֲרֶיךָ אֵת אֶרֶץ מְגֻרֶיךָ אֵת כָּל אֶרֶץ כְּנַעַן לַאֲחֻזַּת עוֹלָם וְהָיִיתִי לָהֶם לֵאלֹהִים: וַיֹּאמֶר אֱלֹהִים אֶל אַבְרָהָם וְאַתָּה אֶת בְּרִיתִי תִשְׁמֹר אַתָּה וְזַרְעֲךָ אַחֲרֶיךָ לְדֹרֹתָם.

כדי לממש את הייעוד הזה מתחוללים שינויים עצומים: הנהגת המדבר **הניסית** מתחלפת בהנהגת ארץ ישראל בה הקב"ה פועל מתוך **הטבע**, ועל עם ישראל מוטלת האחריות להילחם. הם מפסיקים להיות רועי צאן נודדים והופכים ברובם לעובדי אדמה קבועים, עוברים מהנהגה של "לחם מן השמים" (שמות טז, ד) להנהגה של 'לחם מן הארץ'.

הכניסה לארץ מתנה וגם מבחן

הכניסה לארץ יש בה **בשורה גדולה**, עם ישראל יכוללהראות לכל באי עולם את האפשרות להיות עם מבורך, יוצר ומצליח, שהצלחתו רק מחזקת את אמונתו ואת ערכיו וממליכה את הקב"ה לעיני העולם כולו. ההצלחה בארץ יכולה להביא ליותר אמונה וליותר מחויבות, כאשר האדם זוכר תמיד שכל השגיו היא מאת האלוקים.

אולם בכניסה לארץ יש גם **סכנה גדולה**, שדורשת תמודדות. דווקא ההצלחה והברכה הם אלו שיכולים להביא איתם גם גאווה ושכחת אלוקים, יחד עם רצון להתערות במרחב התרבותי ולשכוח את היעוד הרוחני והערכי שלנו.

ההשתקעות וההתברכות בארץ ישראל הם **גם מתנה וגם מבחן**:

דברים ח, י-יז

וְאָכַלְתָּ וְשָׂבָעְתָּ **וּבֵרַכְתָּ אֶת ה' אֱלֹהֶיךָ** עַל הָאָרֶץ הַטֹּבָה אֲשֶׁר נָתַן לָךְ:

הִשָּׁמֶר לְךָ **פֶּן תִּשְׁכַּח אֶת ה' אֱלֹהֶיךָ**... וְאָמַרְתָּ בִּלְבָבֶךָ כֹּחִי וְעֹצֶם יָדִי עָשָׂה לִי אֶת הַחַיִל הַזֶּה"

משה מכין את עם ישראל לקראת הכניסה לארץ

לאורך הלימוד של בספר דברים נעסוק באופנים השונים בהם מכין משה את העם לכניסה אל הארץ, ומלמד אותם כיצד להתמודד נכון עם האתגר, אתגר השליחות של עם ישראל בארצו ואתגר שכחת ה' מאידך. הדרכים העיקריות שבהם משה מכין את עם ישראל הם:

(1) חיזוק רוחני - בניין האמונה

אחד סכנות הגדולות של עם ישראל עם הכניסה לארץ יושפע מדרכי הפולחן האליליים של שכניהם, ואימוץ העבודה זרה. כדי להתמודד עם הסכנה הזאת משה בנאומיו מחזק את בניין האמונה של עם ישראל בקב"ה והוא עושה זאת ע"י שהוא חוזר על יסודות האמונה ("עשרת הדברות", פרשות "שמע" ו"והיה אם שמוע" ועוד), ובתוכם מדגיש את ההיבטים החשובים לעבודת ה' בארץ שיש בה תרבויות זרות ועובדי אלילים. בכלל אחד הנושאים המרכזיים השזור לאורך כל ספר דברים הוא האזהרה מפני עבודה זרה.

(2) הכנה לקראת ההשתקעות בארץ וההתעצמות הכלכלית ב"ארץ הטובה"

משה רבינו חוזר במספר דרכים ומתייחס לטוב הארץ כברכה גדולה, ומאידך גם כאתגר עצום. במספר מקומות לאורך החומש מתוארת סכנת ההסתאבות וההתנוונות, ומשה רבנו מציע ראשית להיות מודעים לתהליך, ובהמשך גם כיצד להישמר ממנו: "וְזָכַרְתָּ אֶת ה' אֱלֹהֶיךָ כִּי הוּא הַנֹּתֵן לְךָ כֹּחַ לַעֲשׂוֹת חָיִל לְמַעַן הָקִים אֶת בְּרִיתוֹ אֲשֶׁר נִשְׁבַּע לַאֲבֹתֶיךָ כַּיּוֹם הַזֶּה" (פרק ח פסוק יח).

(3) הדרכה מעשית - מצוות מעשיות ("מבוארות" ו"מחודשות")

ליבו של החומש הוא **נאום המצוות** (פרקים יב-כו). **בנאומיו משה מלמד את עם ישראל מצוות מעשיות שאמורות לסייע להם להתמודד עם כל האתגרים המעשיים והאמוניים שמצפים להם בארץ בכל תחומי החיים: מלחמות ("דיני מלחמה"), מוסדות ששלטון ("הנהגה"), חברה ("לא תוכל להעלם"), מצוקה של החלשים בחברה ("פתח תפתח") ועוד. המצוות שמשה מלמד אותם הם משני סוגים "מצוות מבוארות" ו"מצוות מחודשות"**:

**"מצוות מחודשות"** - הן מצוות שעדיין לא הובאו בחומשים הקודמים וקשורות ברובן למציאות החיים העתידית הצפויה עם הכניסה לארץ ישראל. לדוגמה, מצוות הקשורות להתנהלות של צבא יהודי בעת מלחמה כמו איסור כריתת עצי מאכל בזמן מלחמה או מצוות קריאה לשלום לפני שכובשים עיר של האיוב.

"**מצוות** **מבוארות"** - מצוות שהובאו כבר בחומשים הקודמים ובחומש דברים הן התבארו מחדש, כמו שנאמר בפתח הספר "בְּעֵבֶר הַיַּרְדֵּן בְּאֶרֶץ מוֹאָב הוֹאִיל מֹשֶׁה **בֵּאֵר** אֶת הַתּוֹרָה הַזֹּאת" (א', ה). בדרך כלל הביאור מדייק היבטים של המצווה הקשורים לחיי האומה בארץ ישראל. לדוגמה, כשחוזר משה רבינו על מצוות המועדים הוא מזכיר שיש להעלות את קרבנות החג "אֶל הַמָּקוֹם אֲשֶׁר יִבְחַר ה' אֱלֹהֶיךָ לְשַׁכֵּן שְׁמוֹ שָׁם" (דברים ט"ז, ו) - העליה לרגל מבטאת את ריכוז עבודת ה' בארץ ישראל סביב מרכז רוחני משותף אחד. וכשמשה חוזר על דיני העבד העברי המשתחרר לאחר שש שנות עבדות, הוא מציין שיש להעניק לו עם יציאתו מפרי הארץ ותנובתה - "וְכִי תְשַׁלְּחֶנּוּ חָפְשִׁי מֵעִמָּךְ לֹא תְשַׁלְּחֶנּוּ רֵיקָם: הַעֲנֵיק תַּעֲנִיק לוֹ מִצֹּאנְךָ וּמִגָּרְנְךָ וּמִיִּקְבֶךָ אֲשֶׁר בֵּרַכְךָ ה' אֱלֹהֶיךָ תִּתֶּן לוֹ" (ט"ו, יג-יד). בכך הוא מתייחס לסכנה שבמירוץ לצבירת רכוש אישי, ומצווה לדאוג לרווחתם ובמידת הצורך לשיקומם הכלכלי והנפשי של הזקוקים לכך.

בשלושת הנושאים הללו: "בניין האמונה", "הארץ הטובה" ו"המצוות המעשיות" - נעסוק בהמשך הלימוד בהרחבה.

1. קרא ולמד את ה"הקדמה לספר דברים", וענה:

א. היכן שהו בני ישראל בזמן שנאמר להם חומש דברים? בסס את תשובתך על הכתוב.

ב. מתי נאמר ספר דפר דברים? ובמשך כמה זמן הוא נאמר? בסס את תשובתך על הכתוב.

ג. מהו המבנה של ספר דברים? בסס את תשובתך על הכתוב

**ד. המעבר מהמדבר לארץ ישראל טומן בחובו בשורה גדולה אבל גם סכנה גדולה. פרט מהי הבשורה ומה הסכנה?**

**ה. מה הן שלוש הדרכים העיקריות שבהם משה מכין את עם ישראל לקראת האתגרים שמצפים להם בארץ?**

**ו. מהי "מצוה מחודשת" ומהי "מצוה מבוארת"? הבא דוגמא אחת לכל סוג.**

מדבר מול ארץ ישראל

לפניך מקור הדן בהבדל בין ההשגחה של ה' על עם ישראל במדבר לבין ההשגחה של ה' בארץ ישראל. ננסה להגדיר מה הבדל העקרוני בין שני סוגי ההשגחה ולבחון איזו סוג השגחה עדיפה.

משך חכמה[[2]](#footnote-2) דברים לב, ג

"כי שם ה' אקרא הבו גודל לאלוקינו", פירוש על דרך מושכל, כי העיקר התכליתי אשר יתנהג האומה באופן טבעי מושגח פרטי. וזה כי יקצרו ויאספו דגנם, וראשית כל אשר לו, יובא בית ה' ולמשרתיו הקדושים. ושלוש פעמים בשנה יעזבו כל אשר להם תחת כנפי הביטחון האלקי ויבואו להיראות פני ה'.

וכאשר יישירו לכת תוסיף הארץ לתת פריה, ותהיה חיתת ה' על הגויים סביב, ובכל מפעל ומצעד יזכיר ויברך שם הבורא יתברך. וחיים כזה הוא חיים רוחניים, ויקר שעה אחת מכל חיי העולם הבא לכל מתבונן.

לא כן בימי משה אשר נפרצו גבולות הטבע ונהרסו מבצרי ההנהגה התמידית, רק לא פעלו מאומה, והמן יורד, וכל אחד רואה עמוד הענן וכבוד ה', וה' הולך לפניהם - הלזה יקרא תכליתי? הלא אין זה רק חיי העולם הבא, חיים של מלאכים, וכמאמרם ז"ל (מכילתא בשלח יז): לא ניתנה תורה אלא לאוכלי מן...

אך למה נצרכו לזה אם אין זה התכלית האמיתי? אולם כאשר יסוד התורה "אנכי" ו"לא יהיה לך", כן יסוד האמונה והאומה הוא ארבעים שנה האלו, כי בזמן כזה יכלו לפרש התורה היטב ולזכך נפשותם עד היותם יותר במעלה כאישים הנבדלים, והשרישו האמונה והנפש האלוקי בזרעם אחריהם. וגם זה המופת על האמת לקלי הדעת כמו שכתב רמב"ם. ולכך הוצרכו למשה...

1. קרא את דברי המשך חכמה, וענה:

א. צבע: בצהוב - את תיאור חיי עם ישראל במדבר, ובירוק - את חיי עם ישראל בארצו.

ב. כתוב בלשונך מה מאפיין את השגחת ה' על עם ישראל במדבר ובארץ ישראל (הדגש את ההבדל).


ג. מהם היתרונות של כל אחת מדרכי ההשגחה? האם יש עדיפות לאחת מהן?

ד. איזו תקופה מייצגת את התכלית של עם ישראל, את הקיום המשמעותי יותר: תקופת המדבר או תקופת א"י?

ה. מהי המטרה המיוחדת של חיי המדבר, ומדוע היא יכולה להיות מושגת רק במדבר?

מה בין חיי המדבר לחיים בארץ ישראל?

עם ישראל עומד לעבור שינוי משמעותי עם הכניסה לארץ. עד כה הוא נדד במשך ארבעים שנה שנה במדבר וסוף סוף הוא עומד להיכנס לארצו שלו, הכניסה תלווה בשינויים עמוקים. ההבדל המשמעותי ביותר שממנו נובעים שינויים בתחומים רבים הוא **שעם ישראל עבר מהנהגה ניסית להנהגה בדרכי הטבע**.



1. בטבלה שלפניך מובאים תשעה תחומים בהם אורחות החיים של עם ישראל עומדים להשתנות מן הקצה אל הקצה עקב המעבר מן המדבר לארץ ישראל. ציין את ההבדלים המהותיים בכל תחום, ומה הן המשמעויות והאתגרים שניצבים לפני עם ישראל בעקבות המצב החדש שאליו הם נכנסים.

|  |  |  |  |
| --- | --- | --- | --- |
|  | החיים במדבר | החיים בארץ ישראל | משמעויות-אתגרים-מחשבות |
| **(א)**  **הנהגת ה'** |  |  |  |
| **(ב)**  **מגורים** | באוהלים בסוכות, "דירת עראי" | בתי קבע | * בתי קבע נותנים תחושה של ביטחון "ביתי הוא מבצרי" שעשוי להביא לסכנה רוחנית של "כוחי ועוצם ידי". * בתי קבע מאפשרים הגדלת הפערים הכלכליים בחברה. * יש צורך במצוות חדשות המתאימות למגורי קבע: מעקה, הלכות שכנות וכד'. |
| **(ג)**  **השכנים** |  |  |  |
| **(ד)**  **פרנסה** |  |  |  |
| **(ה)**  **מים** |  |  |  |
| **(ו)**  **ביטחון** |  |  |  |
| **(ז)**  **ההנהגה**  **ומוסדותיה** |  |  |  |
| **(ח)**  **ריכוז ופיזור**  **(חברתית)** |  |  |  |
| **(ט)**  **הקרבה למרכז הרוחני** |  |  |  |

****הנושאים מספר דברים שנעסוק בהם בהרחבה****

ספרר דברים כולל בתוכו רעיונות רבים ומצוות רבות, אנו נלמד רק חלק מהרעיונות ומהמצוות של ספר דברים, בנוסף לכך לא נלמד את הספר על לפי נושאים. הנושאים שבהם נרחיב את הלמידה והעיון הם:

|  |  |  |
| --- | --- | --- |
| **א. יחידת פתיחה**  **ד-יא**  **יחידת חובה** | * הקדמה לספר דברים * בניין האמונה * הארץ הטובה | ביחידה זו חובה ללמוד את כל שלושת הנושאים. |
| **ב. יחידת המצוות**  **טו-כה**  **יחידת בחירה** | * פתח תפתח * ~~לא תוכל להתעלם~~ * ההנהגה * דיני מלחמה | ביחידה זו יש בחירה של 3 נושאים מתוך 4.  אנחנו לא נלמד את הנושא "לא תוכל להתעלם" |
| **ג. יחידת סיכום**  **כו-לד**  **יחידת חובה** | * מקרא ביכורים * ברית עולם * פרשת התשובה * מותו של משה רבינו | ביחידה זו חובה ללמוד את כל ארבעת הנושאים |

יחידת פתיחה - ספר דברים

חלק שני - בנין האמונה

|  |  |  |  |  |  |
| --- | --- | --- | --- | --- | --- |
| חלק א  הקדמה לספר דברים | חלק ב  בנין האמונה | | | חלק ג  הארץ הטובה | |
| זכירת  מעמד הר סיני  פרק ד | עשרת הדיברות  פרק ה | "שמע ישראל"  פרק ו | **אזהרה מפני**  **שכחת ה'**  פרק ח | המחויבות לשמירת המצוות  פרק יא |

מבוא

בפרקים ד-ה בספר דברים יש חזרה על מעמד הר סיני ועל עשרת הדיברות, מעמד שמוכר לנו היטב מספר שמות בחזרה על עשרת הדיברות מאפשרת לנו לטעום את המושג "משנה תורה": ננסה להבין מה מגמתו של משה בחזרה על מעמד הר סיני ועשרת הדברות ערב הכניסה לארץ? במה מהוות הדברות (ובעקבותיהן פרשיות "שמע" "והיה אם שמע"), הכנה לאתגרים הרוחניים והתרבותיים הצפויים בארץ?

הנושאים בהם עוסקת יחידת **"בנין האמונה"** הם:

פרק ד: המצווה לזכור את מעמד הר סיני

פרק ה: תוכנו של המעמד - עשרת הדיברות

פרק ו': פרשת "שמע" - הכוללת מצווה אמונית ומצוות מעשיות

🞅 זכירת מעמד הר סיני (פרק ד)

הציווי לזכור את מעמד הר סיני

בפסוקים ט-י, משה מזהיר את העם שלא לשכוח את מעמד הר-סיני, ומצווה להעביר את המסורת של מעמד הר סיני לבנים ולבני הבנים. פסוקים: יא-יד, ממשיכים ומסבירים את חשיבותו של המעמד:

* דברים פרק ד, ט-יד

(ט) רַק הִשָּׁמֶר לְךָ וּשְׁמֹר נַפְשְׁךָ מְאֹד פֶּן תִּשְׁכַּח אֶת הַדְּבָרִים אֲשֶׁר רָאוּ עֵינֶיךָ וּפֶן יָסוּרוּ מִלְּבָבְךָ כֹּל יְמֵי חַיֶּיךָ

וְהוֹדַעְתָּם לְבָנֶיךָ וְלִבְנֵי בָנֶיךָ:

(י) יוֹם אֲשֶׁר עָמַדְתָּ לִפְנֵי ה' אֱלֹהֶיךָ בְּחֹרֵב בֶּאֱמֹר ה' אֵלַי הַקְהֶל לִי אֶת **הָעָם וְאַשְׁמִעֵם אֶת דְּבָרָי**

אֲשֶׁר יִלְמְדוּן לְיִרְאָה אֹתִי כָּל הַיָּמִים אֲשֶׁר הֵם חַיִּים עַל הָאֲדָמָה וְאֶת בְּנֵיהֶם יְלַמֵּדוּן:

(יא) וַתִּקְרְבוּן וַתַּעַמְדוּן תַּחַת הָהָר וְהָהָר בֹּעֵר בָּאֵשׁ עַד לֵב הַשָּׁמַיִם חֹשֶׁךְ עָנָן וַעֲרָפֶל:

(יב) וַיְדַבֵּר ה' אֲלֵיכֶם מִתּוֹךְ הָאֵשׁ קוֹל דְּבָרִים אַתֶּם שֹׁמְעִים וּתְמוּנָה אֵינְכֶם רֹאִים זוּלָתִי קוֹל:

(יג) וַיַּגֵּד לָכֶם אֶת בְּרִיתוֹ אֲשֶׁר צִוָּה אֶתְכֶם לַעֲשׂוֹת עֲשֶׂרֶת הַדְּבָרִים וַיִּכְתְּבֵם עַל שְׁנֵי לֻחוֹת אֲבָנִים:

(יד) וְאֹתִי צִוָּה ה' בָּעֵת הַהִוא לְלַמֵּד אֶתְכֶם חֻקִּים וּמִשְׁפָּטִים לַעֲשֹׂתְכֶם אֹתָם בָּאָרֶץ אֲשֶׁר אַתֶּם עֹבְרִים שָׁמָּה לְרִשְׁתָּהּ:

במעמד הר סיני:

* ישראל זכו לשמוע את הקב"ה עצמו. (החל מהדיבר השלישי שמעו ישראל את דברי ה' מפי משה - נלמד על כך בהמשך)
* הקב"ה התגלה בקול בלבד, ולא בתמונה - באופן גשמי. בהמשך הפרק (עד פסוק יט) מזהיר משה את העם מפניה אל האלילים סכנה זו משמעותית דווקא עם הכניסה לארץ בגלל השכנות לעמי הארץ עובדי האלילים וההשפעה התרבותית.
* דברים ד, טו-יט

(טו) וְנִשְׁמַרְתֶּם מְאֹד לְנַפְשֹׁתֵיכֶם **כִּי לֹא רְאִיתֶם כָּל תְּמוּנָה** בְּיוֹם דִּבֶּר ה' אֲלֵיכֶם בְּחֹרֵב מִתּוֹךְ הָאֵשׁ:

(טז) **פֶּן תַּשְׁחִתוּן וַעֲשִׂיתֶם לָכֶם פֶּסֶל תְּמוּנַת כָּל סָמֶל** תַּבְנִית זָכָר אוֹ נְקֵבָה:...

(יט) וּפֶן תִּשָּׂא עֵינֶיךָ הַשָּׁמַיְמָה וְרָאִיתָ אֶת הַשֶּׁמֶשׁ וְאֶת הַיָּרֵחַ וְאֶת הַכּוֹכָבִים כֹּל צְבָא הַשָּׁמַיִם וְנִדַּחְתָּ וְהִשְׁתַּחֲוִיתָ לָהֶם...

1. עיין בפסוקים ט-יד ובפסוקים טו-יט, וענה:

מדוע למשה היה חשוב להדגיש בנאומו שמצד אחד עם ישראל בעצמו **- שמע את קול ה'**, ומצד שני להדגיש לעם שהם - **לא ראו כל תמונה של ה'**? הסבר ובסס

הרמב"ן (פרק ד, פסוק ט) מסביר מדוע חזר משה דווקא כעת (טרם הכניסה לארץ וטרם פטירתו) אל מעמד הר סיני והציב אותו כיסוד מרכזי באמונה:

* רמב"ן, דברים ד, ט

רק הישמר לך וגו' פן תשכח את הדברים - ...אבל הכתוב הזה לפי דעתי מצות לא תעשה, הזהיר בה מאד, כי כאשר אמר שנזהר בכל המצות ונשמור החוקים והמשפטים לעשותם, חזר ואמר רק אני מזהירך מאד להישמר ולשמור עצמך מאד מאד לזכור מאין באו אליך המצוות, שלא תשכח מעמד הר סיני מכל הדברים אשר ראו שם עיניך הקולות והלפידים את כבודו ואת גדלו ודבריו אשר שמעת שם מתוך האש, ותודיע כל הדברים אשר ראו עיניך במעמד הנכבד ההוא לבניך ולבני בניך עד עולם.

ופירש הטעם כי השם עשה המעמד ההוא **כדי שתלמדו ליראה אותו כל הימים ואת בניכם תלמדון לדורות עולם**, אם כן עשו אתם ככה ואל תשכחו אותו:

והנה קודם שיזכיר הדברות שנאמרו שם, הזהיר במצות לא תעשה שלא נשכח דבר מן המעמד ההוא ולא נסירהו מלבנו לעולם, וציוה במצות עשה שנודיע בו לכל זרענו מדור לדור כל מה שהיה שם בראיה ובשמיעה.

**והתועלת במצווה הזאת גדולה מאד**, שאם היו דברי התורה באים אלינו מפי משה בלבד, אע"פ שנבואתו נתאמתה באותות ובמופתים אם יקום בקרבנו נביא או חולם חלום ויצוונו בהפך מן התורה ונתן אלינו אות או מופת יכנס ספק בלב האנשים, **אבל כשתגיע אלינו התורה מפי הגבורה לאוזנינו ועינינו הרואות אין שם אמצעי**, נכחיש כל חולק וכל מספק, ונשקר אותו, לא יועילהו אות ולא יצילהו מופת מן המיתה בידינו, כי אנחנו היודעים בשקרותו:

זהו שאמר שם (שמות יט ט): וגם בך יאמינו לעולם, **כי כשנעתיק גם כן הדבר לבנינו ידעו שהיה הדבר אמת בלא ספק כאלו ראוהו כל הדורות,** כי לא נעיד שקר לבנינו ולא ננחיל אותם דבר הבל ואין בם מועיל. והם לא יסתפקו כלל בעדותנו שנעיד להם, אבל יאמינו בודאי שראינו כולנו בעינינו, וכל מה שספרנו להם.

1. עיין בדברי הרמב"ן וענה:

א. מהי "מצוות - לא תעשה" שנזכרת בפסוק ט'? וכיצד מיישמים אותה?

ב. מה הטעם של מצווה זו? בסס את תשובתך

ג. כיצד המצווה הזאת גורמת שאכן הטעם של המצווה יתממש?

ד. מדוע למעמד הר סיני יש יכולת לשמר את האמונה בקב"ה גם אצל בנינו ובני בנינו - שלא השתתפו במעמד?

חלק שני - בנין האמונה

|  |  |  |  |  |  |
| --- | --- | --- | --- | --- | --- |
| חלק א  הקדמה לספר דברים | חלק ב  בנין האמונה | | | חלק ג  הארץ הטובה | |
| זכירת  מעמד הר סיני  פרק ד | עשרת הדיברות  פרק ה | "שמע ישראל"  פרק ו | **אזהרה מפני שכחת ה'**  פרק ח | "והיה אם שמוע"  פרק יא |

עשרת הדיברות (פרק ה)

המבנה של פרק ה

|  |  |
| --- | --- |
| (1) א-ה | הקדמה - ברית סיני היא הבסיס לאמונה, והיא נמשכת גם אל דור הנכנסים לארץ: "לא אֶת אֲבֹתֵינוּ כָּרַת ה' אֶת הַבְּרִית הַזֹּאת כִּי אִתָּנוּ אֲנַחְנוּ אֵלֶּה פֹּה הַיּוֹם כֻּלָּנוּ חַיִּים" (ג). |
| (2) ו-יח | עשרת הדברות |
| (3) יט-כח | משה מסביר מדוע רק שתי הדברות הראשונות נאמרו ישירות מפי ה', והאחרות - בתיווכו של משה. |
| **(4) כט-ל** | חתימה: שמירת המצוות תביא לאריכות ימים בארץ ישראל:  "וּשְׁמַרְתֶּם לַעֲשׂוֹת כַּאֲשֶׁר צִוָּה יְהֹוָה אֱלֹהֵיכֶם אֶתְכֶם... וְהַאֲרַכְתֶּם יָמִים בָּאָרֶץ אֲשֶׁר תִּירָשׁוּן" (כט-ל) |

בהוראת הפרק נתמקד בחלק השני של הפרק **ב"עשרת הדברות"** (פסוקים ו-יח) אך יש לדעת גם את דברי הפתיחה והסיום של הפרק ברמת הפשט גם כדי להבין את ההקשר, וגם משום שלקראת פטירתו, משה חוזר על רעיונות נאמרו כאן ב"הקדמה" ו"בחתימה" שבהם הוא המבהיר את הצורך לזכור ולהתחייב לברית, וכן להעביר את הזיכרון לדורות הבאים - נעסוק בכך ב"יחידת הסיכום" של ספר דברים.

עשרת הדברות

דברים ה, ו-יח

(ו) אָנֹכִי ה' אֱלֹהֶיךָ אֲשֶׁר הוֹצֵאתִיךָ מֵאֶרֶץ מִצְרַיִם מִבֵּית עֲבָדִים:

(ז) לֹא יִהְיֶה לְךָ אֱלֹהִים אֲחֵרִים עַל פָּנָי:

(ח) לֹא תַעֲשֶׂה לְךָ פֶסֶל כָּל תְּמוּנָה אֲשֶׁר בַּשָּׁמַיִם מִמַּעַל

וַאֲשֶׁר בָּאָרֶץ מִתָּחַת וַאֲשֶׁר בַּמַּיִם מִתַּחַת לָאָרֶץ:

(ט) לֹא תִשְׁתַּחֲוֶה לָהֶם וְלֹא תָעָבְדֵם

כִּי אָנֹכִי ה' אֱלֹהֶיךָ אֵל קַנָּא פֹּקֵד עֲוֹן אָבוֹת עַל בָּנִים וְעַל שִׁלֵּשִׁים וְעַל רִבֵּעִים לְשֹׂנְאָי:

(י) וְעֹשֶׂה חֶסֶד לַאֲלָפִים לְאֹהֲבַי וּלְשֹׁמְרֵי מִצְוֹתָי:

(יא) לֹא תִשָּׂא אֶת שֵׁם ה' אֱלֹהֶיךָ לַשָּׁוְא

כִּי לֹא יְנַקֶּה ה' אֵת אֲשֶׁר יִשָּׂא אֶת שְׁמוֹ לַשָּׁוְא:

(יב) שָׁמוֹר אֶת יוֹם הַשַּׁבָּת לְקַדְּשׁוֹ כַּאֲשֶׁר צִוְּךָ ה' אֱלֹהֶיךָ

(יג) שֵׁשֶׁת יָמִים תַּעֲבֹד וְעָשִׂיתָ כָּל מְלַאכְתֶּךָ:

(יד) וְיוֹם הַשְּׁבִיעִי שַׁבָּת לַה' אֱלֹהֶיךָ לֹא תַעֲשֶׂה כָל מְלָאכָה

אַתָּה וּבִנְךָ וּבִתֶּךָ וְעַבְדְּךָ וַאֲמָתֶךָ וְשׁוֹרְךָ וַחֲמֹרְךָ וְכָל בְּהֶמְתֶּךָ וְגֵרְךָ אֲשֶׁר בִּשְׁעָרֶיךָ

לְמַעַן יָנוּחַ עַבְדְּךָ וַאֲמָתְךָ כָּמוֹךָ:

(טו) וְזָכַרְתָּ כִּי עֶבֶד הָיִיתָ בְּאֶרֶץ מִצְרַיִם

וַיֹּצִאֲךָ ה' אֱלֹהֶיךָ מִשָּׁם בְּיָד חֲזָקָה וּבִזְרֹעַ נְטוּיָה

עַל כֵּן צִוְּךָ ה' אֱלֹהֶיךָ לַעֲשׂוֹת אֶת יוֹם הַשַּׁבָּת:

(טז) כַּבֵּד אֶת אָבִיךָ וְאֶת אִמֶּךָ כַּאֲשֶׁר צִוְּךָ ה' אֱלֹהֶיךָ

לְמַעַן יַאֲרִיכֻן יָמֶיךָ וּלְמַעַן יִיטַב לָךְ עַל הָאֲדָמָה אֲשֶׁר ה' אֱלֹהֶיךָ נֹתֵן לָךְ:

(יז) לֹא תִרְצַח:

וְלֹא תִנְאָף:

וְלֹא תִגְנֹב:

וְלֹא תַעֲנֶה בְרֵעֲךָ עֵד שָׁוְא:

(יח) וְלֹא תַחְמֹד אֵשֶׁת רֵעֶךָ

וְלֹא תִתְאַוֶּה בֵּית רֵעֶךָ שָׂדֵהוּ וְעַבְדּוֹ וַאֲמָתוֹ שׁוֹרוֹ וַחֲמֹרוֹ וְכֹל אֲשֶׁר לְרֵעֶךָ:

מדוע דווקא עשר דברות אלו?

עשרת הדברות "**הם קווי היסוד של כל מצוות התורה** והם מוסרים לישראל את ייעוד חובת החיים" (רש"ר הירש לדברים פרק ה'), והם מכונים בתורה דברי הברית - "וַיִּכְתֹּב עַל הַלֻּחֹת אֵת **דִּבְרֵי הַבְּרִית**" (שמות ל"ד, כח). חז"ל אף הקשו מדוע לא נכתבו עשרת הדיברות כבר בתחילת התורה (ראו במכילתא דר"י, בחודש, ה).

רש"י שמות כד, י

את לחת האבן והתורה והמצוה אשר כתבתי להורתם - כל שש מאות ושלש עשרה מצוות בכלל עשרת הדברות הן. ורבינו סעדיה פירש: ב"[אזהרות](https://he.wikisource.org/wiki/%D7%90%D7%96%D7%94%D7%A8%D7%95%D7%AA_%D7%9C%D7%A8%D7%A1%22%D7%92)" שיסד לכל דבור ודבור מצוות התלויות בו.

1. עיין ברש"י, וענה:

א. לפי רש"י, מדוע נבחרו דווקא עשרת הדיברות הללו ולא אחרות?

ב. כיצד דברי רב סעדיה גאון מסייעים להסבר של רש"י?

* מרכזיותן וחשיבותן של עשרת הדיברות

בגלל חשיבותן של עשרת הדיברות נקבע כבר בימי קדם שיש **לאָמרן מדי יום בבית המקדש**. על זה מעידה המשנה (תמיד ה, א): "אמר להם הממונה (לפני הקרבת קרבן התמיד של שחרית): ברכו ברכה אחת, והם ברכו. **קראו עשרת הדברים**וכו'". ומפרש הרמב"ם: "הטעם שקוראים עשרת הדברים בכל יום **מפני שהם יסוד הציווי ותחילתו**". כך נהגו עד חורבן הבית. לאחר זמן **ביקשו לחדש את מנהג קריאת עשרת הדיברות בבתי הכנסת**, אבל חז"ל הסתייגו ממהלך זה ואמרו: "ומפני מה אין קוראים אותן? מפני טענת המינים, שלא יהיו אומרים: אלו לבדם ניתנו לו למשה בסיני."

ואמנם גם בבית שני, היו אנשי הכת מקומראן נוהגים **לכתוב את עשרת הדיברות בתוך התפילין**, ולאחר מכן, הקראים נהגו, ועד היום הם נוהגים, **לכתוב את עשרת הדיברות בתוך המזוזות**. עדות נוספת לחשיבותן של עשרת הדברות באה לידי ביטוי במנהג שרווח בקהילות רבות **לעמוד בשעת קריאת עשרת הדיברות בבית הכנסת**. ואמנם גם על מנהג זה יש החולקים, והרמב"ם אף אסר לעשות כן.

1. מה הם חמש המנהגים שהתפתחו לאורך הדורות, שמלמדות על מרכזיותן וחשיבותן של עשרת הדיברות?

* מלבי"ם שמות כ, יב-יג

וכלל עשרת הדברים הם מצוות **שהשכל מחייבם**, שכל אדם יכיר בשכלו שיש סיבה ראשונה ממציא כל הנמצאות, ושראוי שלא לישא שמו לשווא, וכל שכן מצוות האחרונות שהם מצוות נימוסיות, ששכל האדם מוכן אליהם בטבע...

והורה אותנו יוצר הנפשות, כי גם המצוות האלה, השכליות, אם יעשום רק מצד השכל והנימוס לבד, שלא מפני יראת אלקים שהזהיר עליהם בקולות וברקים, זרועות השכל לא יעמדו מפני התאווה.

1. עיין בדברי המלבי"ם, וענה:

א. לפי המלבי"ם, מה הדבר שמאפיין את כל "עשרת הדיברות"

ב. מה הקושי שהעולה מהסברו של המלב"ים על המאפיין של עשרת הדיברות, וכיצד הוא מיישב את הקושי?

מנין הדברות

כיצד יודעים שפסוקים ו-יח כוללים **עשר דיברות** ולא יותר? תשובה: הכתוב עצמו מעיד על כך "עֲשֶׂרֶת הַדְּבָרִים" (ד', יג).

|  |  |
| --- | --- |
| **רמב"ם, ספר המצוות, מצוות עשה א'**  **"אנכי ה' אלוקיך" -** היא הציווי אשר צוונו בהאמנת האלוהות, והוא שנאמין שיש שם עילה וסיבה הוא פועל לכל הנמצאים והוא אמרו "אנכי ה' אלוקיך" | **אברבנאל שמות כ', א**  "אָנֹכִי..." - איננו מצווה, לא אמונית ולא מעשית, אבל היא הקדמה למצוות ואזהרות שיאמר בשאר הדיבורים ועניינו להודיעם מי הוא המדבר איתם... |

1. עיין ברמב"ם ובאברבנאל, והסבר **בלשונך** את המחולקת ביניהם.

מבנה "עשרת הדיברות"

חובה להכיר לפחות שתי חלוקות שונות, ואת הביסוס שלהן בכתוב

שיטה א, לחלוקת עשרת הדיברות

רמב"ן שמות כ יג

והנה עשרת הדברות חמשה בכבוד הבורא וחמשה לטובת האדם, כי כבד את אביך כבוד האל, כי לכבוד הבורא צוה לכבד האב המשתתף ביצירה[[3]](#footnote-3), ונשארו חמשה לאדם בצרכו וטובתו.

רבי שמשון רפאל הירש, שמות כ, יב

יציאת מצרים ומתן תורה הן שתי עובדות היסוד של עם ישראל, שעליהן תיכון כניעתנו לפני ה' כמושל ושליט בגורלנו ובחיינו. ... הערובה היחידה לאמיתותן היא המסורת, ויסודה של מסורת אינו אלא מסירתה הנאמנה לבנים מידי האבות **וקבלתה ברצון בידי הבנים מידי האבות**. ... ונמצאנו למדים כי כיבוד אב ואם הוא התנאי היסודי לנצחיותה של האומה הישראלית. ...אלמלא הקשר בין אבות ובנים – תנותק שרשרת הדורות, ... והאומה הישראלית תחדל מלהיות. אכן גדולה חשיבותם של ההורים בישראל, ולפיכך ייחדה להם התורה מקום נכבד בעשרת הדברות... .

1. עיין בדברי הרמב"ן ורש"ר הירש וענה:

א. לפי הרמב"ן, כיצד הוא מחלק את עשרת הדיברות? בסס את תשובתך על הכתוב

ב. לפי החלוקה של הרמב"ן מה הקושי שמתעורר בעקבות הדיבר החמישי?

ג. כיצד הרמב"ן ורש"ר הירש, מיישבים את הקושי?

.

שיטה ב, לחלוקת עשרת הדיברות

שיר השירים רבה פרשה א, ב:

רבי יהושע בן לוי ורבנין. רבי יהושע אומר: ב' דברות שמעו ישראל מפי הקב"ה "אנכי" ו"לא יהיה לך".

יש לשים לב, שבהמשך הפרק פסוקים יט-כח מתארים את בקשתם של העם **שלא להוסיף ולשמוע את קולו של ה'.** הקב"ה רואה את הבקשה כביטוי ליראת ה': "הֵיטִיבוּ כָּל אֲשֶׁר דִּבֵּרוּ: מִי יִתֵּן וְהָיָה לְבָבָם זֶה לָהֶם לְיִרְאָה אֹתִי וְלִשְׁמֹר אֶת כָּל מִצְוֹתַי כָּל הַיָּמִים לְמַעַן יִיטַב לָהֶם וְלִבְנֵיהֶם לְעֹלָם" (פסוקים כה-כו).

1. עיין במדרש שיר השירים רבה, וענה:

א. לפי שיר השירים רבה, כיצד יש לחלק את עשרת הדברות?

ב. הבא ראיה מן הכתוב מפסוקים ו-יח לחלוקה שהציעו ריב"ל ורבנין בשיר השירים רבה.

שיטה ג, לחלוקת עשרת הדיברות

ראב"ע (פרוש הארוך) שמות כ, ב-ג:

וכל המצוות על ג' דרכים, **הא' מצות הלב, והב' מצות הלשון, והג' מצות עשה**. ומצות הלב על שני דרכים, מצות עשה ומצות לא תעשה ... גם מצות הלשון עשה ולא תעשה ... ומצות הלב הם העיקרים הנכבדים על כולם. ורבים חשבו כי אין במחשבת הלב עוון רק בדברי עבודה זרה, ובאמת כי היא קשה לבדה יותר מכל מחשבות רעות רק היא כנגד כולם.

1. האב"ע מפרש שאת כל תרי"ג המצוות ניתן לחלק לשלושה סוגים: (א) מצוות "מצות הלב" - **מחשבה** (ב) מצות הלשון - **דיבור** (ג) מצות עשה - **מעשה**. למדנו שעשרת הדיברות הם היסודות לכל המצוות לכן לא מפתיע שגם את עשרת הדיברות ניתן לחלק לשלושת הסוגים הללו.

א. רשום בטבלה שלפניך ליד כל דיבר לאיזה סוג מצווה הוא שייך: "מחשבה", "דיבור" או מעשה".

|  |  |  |  |
| --- | --- | --- | --- |
| **בין אדם למקום** | | **בין אדם לחבירו** | |
| מחשבה | **אָנֹכִי ה' אֱלֹהֶיךָ...** | **לֹא תִרְצַח** |  |
| **לֹא יִהְיֶה לְךָ אֱלֹהִים אֲחֵרִים...** | **לֹא תִנְאָף** |
|  | **לֹא תִשָּׂא אֶת שֵׁם ה'...** | **לֹא תִגְנֹב** |
|  | **שָׁמוֹר אֶת יוֹם הַשַּׁבָּת...** | **לֹא תַעֲנֶה בְרֵעֲךָ עֵד שָׁוְא** |  |
| **כַּבֵּד אֶת אָבִיךָ וְאֶת אִמֶּךָ...** | **לֹא תַחְמֹד אֵשֶׁת רֵעֶךָ** |  |

ב. החלוקה של עשרת הדיברות ל"מחשבה", "דיבור" ומעשה יוצרת **מבנה כיאסטי** לעשרת הדברות, תאר את המבנה.

ג. הצע הסבר מדוע סדר המצוות בלוח הראשון הפוך מסדר המצוות שבלוח השני.

חלק שני - בניין האמונה

|  |  |  |  |  |  |
| --- | --- | --- | --- | --- | --- |
| חלק א  הקדמה לספר דברים | חלק ב  בנין האמונה | | | חלק ג  הארץ הטובה | |
| זכירת  מעמד הר סיני  פרק ד | עשרת הדיברות  פרק ה | "שמע ישראל"  פרק ו | **אזהרה מפני**  **שכחת ה'**  פרק ח | המחויבות לשמירת המצוות  פרק יא |

"שמע ישראל"

דברים פרק ו

(ד) שְׁמַע יִשְׂרָאֵל ה' אֱלֹהֵינוּ ה' אֶחָד:

(ה) וְאָהַבְתָּ אֵת ה' אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ:

(ו) וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ:

(ז) וְשִׁנַּנְתָּם לְבָנֶיךָ וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ:

(ח) וּקְשַׁרְתָּם לְאוֹת עַל יָדֶךָ וְהָיוּ לְטֹטָפֹת בֵּין עֵינֶיךָ:

(ט) וּכְתַבְתָּם עַל מְזֻזוֹת בֵּיתֶךָ וּבִשְׁעָרֶיךָ: ס

יחידת פסוקים זו היא אחת מהידועות ביותר בתנ"ך, שחז"ל שיבצו אותו בפתח פרשת קריאת שמע בתפילת שחרית ובתפילת ערבית. תוך כדי הלימוד ננסה להבין מה יש בקטע שלפנינו שהפך אותו לחשוב כל-כך בכל הדורות.

"שְׁמַע יִשְׂרָאֵל ה' אֱלֹהֵינוּ ה' אֶחָד" (פסוק ד)

בפסוק ד יש **פניה של משה אל עם ישראל ("שמע ישראל"),** שיכירו בכך ש "ה' אֱלֹהֵינוּ ה' אֶחָד".

* רמב"ן דברים ו, ד

שמע ישראל ה' אלהינו - גם בזה **מצוה שיבאר**. כי בדבור "אנכי ה' אלהיך" יהיה היחוד. וכמו שאמרו "רבי נתן אומר מכאן תשובה למינים שהם אומרים שתי רשויות הן, שכשעמד הקדוש ברוך הוא על הר סיני ואמר 'אנכי ה' אלהיך' מי מיחה כנגדו" (מכילתא בחדש ה), אבל בא לבאר המצוה הזו.

והזכיר אותה (בפרק ו) אחר עשרת הדברות (שנזכרו בפרק ה) , לפי שהוא **שרש באמונה**, וכל מי שאינו מודה בה כופר בעיקר כעובד ע"ז.

1. עיין בדברי הרמב"ן על פסוק ד, וענה:

א. הרמב"ן מזכיר את המושג "מצווה שיבאר" הדומה למושג "מצווה מבוארת"? הסבר בלשונך את המושג "מצווה מבוארת"?

ב. על פי פירוש הרמב"ן, המילים "ה 'אלוקינו ה' אחד" הן מצווה מבוארת - את מה היא מבארת?

ג. מהי משמעות המושג 'שורש באמונה"? ומה שורש האמונה המסוים, הנזכר כאן?

רש"י דברים ו, ד

ה' אלהינו ה' אחד - ה' שהוא אלהינו **עתה** ולא אלהי האומות, הוא **עתיד** להיות ה' אחד -

שנאמר: "כי אז אהפוך אל עמים שפה ברורה לקרוא כולם בשם ה'" (צפניה ג, ט)

ונאמר: "ביום ההוא יהיה ה' אחד ושמו אחד" (זכריה יד, ט).

1. לפי רש"י פסוק ד מבטא את **תמצית את כל תקוותינו בנוגע לעולם האנושי**. המילים "ה' אלוקינו ה' אחד" מתייחסות לשני זמנים שונים. ענה על השאלות הבאות בטבלה המובאת בהמשך.

א. מה הם שני הזמנים בפסוק?

ב. אילו מילים בפסוק מתייחסות לזמן אחד, ואילו מילים בפסוק מתייחסות לזמן השני?

ג. מה המצב המתואר בפסוק בכל זמן וזמן?

|  |  |  |
| --- | --- | --- |
| **א. הזמנים בפסוק** | **ב. המילים בפסוק** | **ג. המצב בכל זמן וזמן** |
|  |  |  |
|  |  |  |

ד. מה מוכיח רש"י משני הפסוקים שהוא הביא בסוף פירושו?

* המלבי"ם, דברים ו, ד

רצוני שכל האומות הקודמים שהיו מאמינים בריבוי האלוהות, השוו בזה שיש אלהים פועל טוב ויש אלהים פועל רע, כי לא יכלו לצייר שהטוב והרע הנמצא בעולם יצאו משרש אחד, וע"כ היו מתייראים מפועל הרע ואוהבים את הפועל הטוב. וכאשר בא בתורת אמת ללמדם שיתאחדו היראה והאהבה לאלהי אמת, הוצרך להקדים להם אמונת הייחוד, שאלהי עולם הוא "אחד" ואין זולתו, והוא שורש לכל הנמצא והמתהווה בכל העולמות הן דברים אשר לפי השגתנו נקראים בשם טוב והן דברים אשר נקראים בשם רע.

1. עיין בדברי המלבים, וענה:

א. במה האמינו עובדים האלילים, ומה הטיעון שהביא אותם לאמונה הזאת?

ב. מה חידשה התורה בעניין האמונה, בניגוד לאמונה האלילית? ומה התשובה לטיעון של עובדי האלילים?

ג. על איזה מילה ב"שמע ישראל" מבסס המלבי"ם את הסברו? ומה משמעותה?

"וְאָהַבְתָּ אֵת ה' אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ" (פסוק ה)

|  |  |
| --- | --- |
| דברים ו, ה  **וְאָהַבְתָּ** אֵת ה' אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ | |
| **רש"י**  ואהבת - עשה דבריו **מאהבה**, אינו דומה עושה מאהבה לעושה **מיראה**. העושה אצל רבו מיראה כשהוא מטריח עליו מניחו והולך לו. | **⭘ רמב"ן**  בכל לבבך - ...שהחסיד צריך להיות אוהב וירא, כמו שאמרו (ירושלמי ברכות ט, ה) "עשה **מאהבה** ועשה **מיראה**: עשה מאהבה - שאין אוהב שונא, ועשה מיראה - שאם באת לבעוט אל תבעוט", וכבר נתבאר זה בדברי החכמים. |

1. גם רש" וגם הרמב"ן מזכירים בפירושיהם לפסוק ה' את "עובד ה' מאהבה" ואת "עובד ה' מיראה".

א. הגדר, מה ההבדל בין לעבוד את ה' **מאהבה** לבין לעבוד ה' **מיראה**?

ב. לפי רש"י, איזה חיוב (איזו מצווה) הוא למד מהמילה "ואהבת"? ומה הטעם של מצווה זו?

⭘ ג. לפי הרמב"ן, עבודת ה' מהאהבה ועבודת ה' מיראה משלימות זו את זו - במה הן משלימות אחת את השנייה?

⭘ ד. על פי רש"י ועל פי הרמב"ן, בעת קושי - מה יעשה אדם שעובד את ה' רק מתוך יראה? ומדוע?

רש"י דברים ו, ה

בכל לבבך - בשני יצריך.

דבר אחר: בכל לבבך, שלא יהיה לבך חָלוּק על המקום.

ובכל נפשך - אפילו הוא נוטל את נפשך.

ובכל מאדך - בכל ממונך יש לך אדם שממונו חביב עליו מגופו לכך נאמר "ובכל מאדך".

1. נקודת המוצא בכתוב לפירושי רש"י היא - **החזרה בפסוק**: "בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ". וודא שאתה מבין היטב כל אחד מן הפירושים שמציע רש"י. כתוב בלשונך הסבר קצר לכל פירוש.

מצות אהבת ה'

* + בבלי יומא פ"ו ע"א

"ואהבת את ה' אלהיך": שיהא שם שמים מתאהב על ידך. שיהא קורא ושונה ומשמש תלמידי חכמים, ויהא משאו ומתנו בנחת עם הבריות מה הבריות אומרות עליו? אשרי אביו שלמדו תורה אשרי רבו שלמדו תורה, אוי להם לבריות שלא למדו תורה.

* + הרמב"ם הלכות תשובה פרק י, הלכות ג, ו

וכיצד היא האהבה הראויה?

הוא שיאהב את ה' אהבה גדולה, יתירה, עזה מאד, עד שתהא נפשו קשורה באהבת ה' ונמצא שוגה (הוגה) בה תמיד, כאילו חולה חולי האהבה, שאין דעתו פנויה מאהבת אותה אישה, והוא שוגה בה תמיד, בין בשבתו, בין בקומו, בין בשעה שהוא אוכל ושותה... והוא ששלמה אמר בדרך משל "כי חולת אהבה אני", וכל שיר השירים משל הוא לעניין הזה.

דבר ידוע וברור, שאין אהבת הקב"ה נקשרת בלבו של אדם עד שישגה בה תמיד כראוי, ויעזוב כל מה שבעולם חוץ ממנה... אינו אוהב הקב"ה אלא בדעת שידעהו; ועל פי הדעת תהיה האהבה, אם מעט - מעט, ואם הרבה - הרבה...

1. מה ההבדל בין הבבלי לרמב"ם בפירוש המילה "ואהבת"? (איך מנקדים מילה זו לפי כל שיטה?)

הביטוי המעשי לאהבת ה' (פסוקים ו-ט)

דברים ו

(ו) וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ:

(ז) וְשִׁנַּנְתָּם לְבָנֶיךָ וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ:

(ח) וּקְשַׁרְתָּם לְאוֹת עַל יָדֶךָ וְהָיוּ לְטֹטָפֹת בֵּין עֵינֶיךָ:

(ט) וּכְתַבְתָּם עַל מְזֻזוֹת בֵּיתֶךָ וּבִשְׁעָרֶיךָ:

רש"י

וקשרתם לאות על ידך - אלו תפילין שבזרוע. והיו לטטפת בין עיניך - אלו תפילין שבראש.

1. עיין בפסוקים ו-ט, וענה:

א. אילו ארבע מצוות מעשיות נזכרות בפסוקים אילו? בסס את תשובתך.

ב. נסה להציע הסבר, מה הקשר בין מצוות אלו, לבין מצוות אהבת ה' שקדמה להן?

הרב אליעזר מלמד, פניני הלכה, [תוכן פרשת שמע, עמוד 197](http://ph.yhb.org.il/03-16-04/)

בחלק השלישי (פסוקים ו-ט) מדריכה אותנו התורה כיצד להשריש בקִרבנו את יסודות האמונה הללו. ראשית: "וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ", ובנוסף לכך - "וְשִׁנַּנְתָּם לְבָנֶיךָ". וגם אחר שאדם למד היטב את יסודות האמונה, אם לא יחזור ויזכירם לעצמו בכל יום, **טרדות החיים ועסקיהם עלולים להשכיח ממנו את אמונתו**, ולכן הוסיפה התורה וציוותה: "וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ". ומכאן יסוד החיוב לקרוא את 'שמע' בבוקר ובלילה. אבל לא הסתפקה התורה בקריאה בלבד, אלא הוסיפה וציוותה להניח את פרשיות האמונה בתוך התפילין ולקושרם על היד ועל הראש - "וּקְשַׁרְתָּם לְאוֹת עַל יָדֶךָ וְהָיוּ לְטֹטָפֹת בֵּין עֵינֶיךָ". ולא זו בלבד, אלא גם לקובעם על מזוזות פתחי בתינו - "וּכְתַבְתָּם עַל מְזוּזֹת בֵּיתֶךָ וּבִשְׁעָרֶיךָ", כדי שבכל עת שניכנס ונצא מבתינו, נתבונן במזוזה וניזכר שוב ביסודות אמונת ישראל.

1. כיצד לפי הרב מלמד המצוות המעשיות שנזכרות בקריאת שמע, יש בהם בכדי לתת תרופה לסכנה ש"טרדות החיים ועסקיהם עלולים להשכיח ממנו את אמונתו". **נמק** **ופרט**

יחידת פתיחה - ספר דברים

חלק שלישי - הארץ הטובה

|  |  |  |  |  |  |
| --- | --- | --- | --- | --- | --- |
| חלק א  הקדמה לספר דברים | חלק ב  בנין האמונה | | | חלק ג  הארץ הטובה | |
| זכירת  מעמד הר סיני  פרק ד | עשרת הדיברות  פרק ה | "שמע ישראל"  פרק ו | **אזהרה מפני**  **שכחת ה'**  פרק ח | המחויבות לשמירת המצוות  פרק יא |

אזהרה מפני שכחת ה' (פרק ח)

**"הארץ הטובה"** - חומש דברים כולל את נאומיו של משה ערב הכניסה לארץ ישראל - הארץ שהובטחה לאבות, ושאותה לא פגש מעולם. התורה מתארת **ומשבחת את הארץ מבחינה גשמית ורוחנית**, מכנה אותה "הארץ הטובה", ומשווה אותה למקומות שעם ישראל מכיר היטב - **מצרים והמדבר**. במקביל, מזהירה התורה את עם ישראל מפני התוצאות השליליות שעלולות לקרות עם חציית הירדן וכניסה לארץ: סכנת ההסתאבות וההתנוונות, סכנת הגאווה, שכחת ה'. הביטוי **"ארץ טובה"** ייחודי לארץ ישראל, ומופיע בעיקר בחומש דברים (שמונה פעמים.

ביחידה זו נבקש לברר:

א. במה מתייחדת "הארץ הטובה" לעומת מצרים ולעומת המדבר (המוכרים לעם ישראל)?

ב. מהו האתגר המיוחד שמציבה הארץ בפני הנוחלים אותה, וכיצד מכין משה את העם לקראת אתגר זה?

מבוא

פרק ח' מתחיל ומסיים בתיאור חיי עם ישראל במדבר. בתווך - שבחה של הארץ הטובה. הפעלים החוזרים בפרק הם **"שכח" ו"זכר"** (ב', י"א, י"ד, י"ח, י"ט), הם מלמדים כי הרעיון המרכזי בפרק הוא הסכנה של שכחת אלוקים. סכנה זו עולה ומתעצמת לקראת המפגש עם הארץ הנושבת, שמנוגדת לחיי המדבר.

שאלות שעולות מהפרק כולו:

* מדוע הכניסה לארץ, שבוודאי הייתה משאת נפש עבור העם השבע מן הנדודים במדבר, מוצגת בפרק כמצב מורכב, שיש בו שמחה והתפעלות, אך גם סכנה של שכחת ה'?
* מהי הסכנה האורבת לעם ישראל בכניסה לארץ?
* כיצד עשויה דווקא ההיזכרות בחיי המדבר למנוע התרחקות זו ולשמירה על המצוותת?
* מהו שבחה של הארץ, המתואר בפרק זה?
* מבנה פרק ח'

|  |  |
| --- | --- |
|  | דברים ח |
| **חלק א**  **שמירת מצוות ה' בהתבסס על ניסיון המדבר** | (א) **כָּל הַמִּצְוָה אֲשֶׁר אָנֹכִי מְצַוְּךָ הַיּוֹם תִּשְׁמְרוּן לַעֲשׂוֹת** לְמַעַן תִּחְיוּן וּרְבִיתֶם  וּבָאתֶם וִירִשְׁתֶּם אֶת הָאָרֶץ אֲשֶׁר נִשְׁבַּע ה' לַאֲבֹתֵיכֶם:  (ב) **וְזָכַרְתָּ** אֶת כָּל הַדֶּרֶךְ אֲשֶׁר הוֹלִיכֲךָ ה' אֱלֹהֶיךָ זֶה אַרְבָּעִים שָׁנָה בַּמִּדְבָּר  לְמַעַן עַנֹּתְךָ לְנַסֹּתְךָ לָדַעַת אֶת אֲשֶׁר בִּלְבָבְךָ הֲתִשְׁמֹר מִצְוֹתָיו אִם לֹא:  (ג) וַיְעַנְּךָ וַיַּרְעִבֶךָ וַיַּאֲכִלְךָ אֶת הַמָּן אֲשֶׁר לֹא יָדַעְתָּ וְלֹא יָדְעוּן אֲבֹתֶיךָ  לְמַעַן הוֹדִיעֲךָ כִּי לֹא עַל הַלֶּחֶם לְבַדּוֹ יִחְיֶה הָאָדָם כִּי עַל כָּל מוֹצָא פִי ה' יִחְיֶה הָאָדָם:  (ד) שִׂמְלָתְךָ לֹא בָלְתָה מֵעָלֶיךָ וְרַגְלְךָ לֹא בָצֵקָה זֶה אַרְבָּעִים שָׁנָה:  (ה) וְיָדַעְתָּ עִם לְבָבֶךָ כִּי כַּאֲשֶׁר יְיַסֵּר אִישׁ אֶת בְּנוֹ ה' אֱלֹהֶיךָ מְיַסְּרֶךָּ:  (ו) **וְשָׁמַרְתָּ אֶת מִצְוֹת ה' אֱלֹהֶיךָ** לָלֶכֶת בִּדְרָכָיו וּלְיִרְאָה אֹתוֹ: |
| **חלק ב**  **אזהרה משכחת ה' כתוצאה מהמפגש עם הארץ הטובה** | (ז) **כִּי ה' אֱלֹהֶיךָ מְבִיאֲךָ אֶל אֶרֶץ טוֹבָה**  אֶרֶץ נַחֲלֵי מָיִם עֲיָנֹת וּתְהֹמֹת יֹצְאִים בַּבִּקְעָה וּבָהָר:  (ח) אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן אֶרֶץ זֵית שֶׁמֶן וּדְבָשׁ:  (ט) אֶרֶץ אֲשֶׁר לֹא בְמִסְכֵּנֻת תֹּאכַל בָּהּ לֶחֶם לֹא תֶחְסַר כֹּל בָּהּ  אֶרֶץ אֲשֶׁר אֲבָנֶיהָ בַרְזֶל וּמֵהֲרָרֶיהָ תַּחְצֹב נְחֹשֶׁת:  (י) וְאָכַלְתָּ וְשָׂבָעְתָּ וּבֵרַכְתָּ **אֶת ה' אֱלֹהֶיךָ עַל הָאָרֶץ הַטֹּבָה אֲשֶׁר נָתַן לָךְ**:  (יא) **הִשָּׁמֶר לְךָ פֶּן תִּשְׁכַּח אֶת ה' אֱלֹהֶיךָ**  לְבִלְתִּי שְׁמֹר מִצְוֹתָיו וּמִשְׁפָּטָיו וְחֻקֹּתָיו אֲשֶׁר אָנֹכִי מְצַוְּךָ הַיּוֹם:  (יב) פֶּן תֹּאכַל וְשָׂבָעְתָּ וּבָתִּים טֹבִים תִּבְנֶה וְיָשָׁבְתָּ:  (יג) וּבְקָרְךָ וְצֹאנְךָ יִרְבְּיֻן וְכֶסֶף וְזָהָב יִרְבֶּה לָּךְ וְכֹל אֲשֶׁר לְךָ יִרְבֶּה:  (יד) וְרָם לְבָבֶךָ **וְשָׁכַחְתָּ** אֶת ה' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים:  (טו) הַמּוֹלִיכֲךָ בַּמִּדְבָּר הַגָּדֹל וְהַנּוֹרָא נָחָשׁ שָׂרָף וְעַקְרָב וְצִמָּאוֹן אֲשֶׁר אֵין מָיִם  הַמּוֹצִיא לְךָ מַיִם מִצּוּר הַחַלָּמִישׁ:  (טז) הַמַּאֲכִלְךָ מָן בַּמִּדְבָּר אֲשֶׁר לֹא יָדְעוּן אֲבֹתֶיךָ לְמַעַן עַנֹּתְךָ וּלְמַעַן נַסֹּתֶךָ לְהֵיטִבְךָ בְּאַחֲרִיתֶךָ:  (יז) וְאָמַרְתָּ בִּלְבָבֶךָ כֹּחִי וְעֹצֶם יָדִי עָשָׂה לִי אֶת הַחַיִל הַזֶּה:  (יח) **וְזָכַרְתָּ** אֶת ה' אֱלֹהֶיךָ כִּי הוּא הַנֹּתֵן לְךָ כֹּחַ לַעֲשׂוֹת חָיִל  לְמַעַן הָקִים אֶת בְּרִיתוֹ אֲשֶׁר נִשְׁבַּע לַאֲבֹתֶיךָ כַּיּוֹם הַזֶּה: פ |
| **חלק ג**  **העונש על אי קיום המצוות** | (יט) **וְהָיָה אִם שָׁכֹחַ תִּשְׁכַּח אֶת ה' אֱלֹהֶיךָ**  וְהָלַכְתָּ אַחֲרֵי אֱלֹהִים אֲחֵרִים וַעֲבַדְתָּם וְהִשְׁתַּחֲוִיתָ לָהֶם  הַעִדֹתִי בָכֶם הַיּוֹם כִּי אָבֹד תֹּאבֵדוּן:  (כ) כַּגּוֹיִם אֲשֶׁר ה' מַאֲבִיד מִפְּנֵיכֶם כֵּן תֹּאבֵדוּן עֵקֶב לֹא תִשְׁמְעוּן בְּקוֹל ה' אֱלֹהֵיכֶם: פ |

****פרק ח, חלק א:**** שמירת מצוות ה' בהתבסס על ניסיון המדבר

* דברים ח

(א) **כָּל הַמִּצְוָה אֲשֶׁר אָנֹכִי מְצַוְּךָ הַיּוֹם תִּשְׁמְרוּן לַעֲשׂוֹת** לְמַעַן תִּחְיוּן וּרְבִיתֶם

וּבָאתֶם וִירִשְׁתֶּם אֶת הָאָרֶץ אֲשֶׁר נִשְׁבַּע ה' לַאֲבֹתֵיכֶם:

(ב) **וְזָכַרְתָּ** אֶת כָּל הַדֶּרֶךְ אֲשֶׁר הוֹלִיכֲךָ ה' אֱלֹהֶיךָ זֶה אַרְבָּעִים שָׁנָה בַּמִּדְבָּר

לְמַעַן עַנֹּתְךָ לְנַסֹּתְךָ לָדַעַת אֶת אֲשֶׁר בִּלְבָבְךָ הֲתִשְׁמֹר מִצְוֹתָיו אִם לֹא:

(ג) וַיְעַנְּךָ וַיַּרְעִבֶךָ וַיַּאֲכִלְךָ אֶת הַמָּן אֲשֶׁר לֹא יָדַעְתָּ וְלֹא יָדְעוּן אֲבֹתֶיךָ

לְמַעַן הוֹדִיעֲךָ כִּי לֹא עַל הַלֶּחֶם לְבַדּוֹ יִחְיֶה הָאָדָם כִּי עַל כָּל מוֹצָא פִי ה' יִחְיֶה הָאָדָם:

(ד) שִׂמְלָתְךָ לֹא בָלְתָה מֵעָלֶיךָ וְרַגְלְךָ לֹא בָצֵקָה זֶה אַרְבָּעִים שָׁנָה:

(ה) וְיָדַעְתָּ עִם לְבָבֶךָ כִּי כַּאֲשֶׁר יְיַסֵּר אִישׁ אֶת בְּנוֹ ה' אֱלֹהֶיךָ מְיַסְּרֶךָּ:

(ו) **וְשָׁמַרְתָּ אֶת מִצְוֹת ה' אֱלֹהֶיךָ** לָלֶכֶת בִּדְרָכָיו וּלְיִרְאָה אֹתוֹ:

הפסוקים א-ו תחומים בתוך מסגרת, בה אנו מצווים לשמור את מצוות התורה. הנימוק לשמירת המצוות היא על מנת לזכות ולרשת את ארץ ישראל ("למען תחיון ורביתם ובאתם וירשתם את הארץ"). הדרך להכין את העם לשמירת המצוות היא בזכירת הדרך הארוכה במדבר : "וזכרת את כל הדרך אשר הוליכך ה' אלוקיך זה ארבעים שנה במדבר". כלומר: **זכירת המדבר⏴ שמירת מצוות ⏴ ירושת הארץ.**

1. עיין בפסוקים א-ו, וענה:

א. מדוע זכירת המדבר יביר לשמירת מצוות ולבסוף לירושת הארץ??

ב. ארבעים שנה במדבר הם עינוי וניסיון: "לְמַעַן עַנֹּתְךָ לְנַסֹּתְךָ לָדַעַת אֶת אֲשֶׁר בִּלְבָבְךָ הֲתִשְׁמֹר מִצְו‍ֹתָו אִם לֹא" (ב'). משה מדמה את הייסורים שעם ישראל עבר במדבר לייסורים שמייסר אב את בנו: "וְיָדַעְתָּ עִם-לְבָבֶךָ כִּי כַּאֲשֶׁר יְיַסֵּר אִישׁ אֶת-בְּנוֹ ה' אֱלֹהֶיךָ מְיַסְּרֶךָּ" (ה'). מהו העניין בלייסר את הבן, בלייסר את העם במדבר ארבעים שנה?

ג. גם אכילת המן מוצגת כעינוי: "וַיְעַנְּךָ וַיַּרְעִבֶךָ וַיַּאֲכִלְךָ אֶת-הַמָּן" (ג'). מהו העינוי באכילת המן? ומהי מטרתו?

ד. התורה מזכירה שני ניסים נוספים שליוו את העם במדבר: "שִׂמְלָתְךָ לֹא בָלְתָה מֵעָלֶיךָ וְרַגְלְךָ לֹא בָצֵקָה זֶה אַרְבָּעִים שָׁנָה" (ד'). מה עלינו ללמוד מניסים אלו?

* "לְמַעַן הוֹדִיעֲךָ כִּי לֹא עַל-הַלֶּחֶם לְבַדּוֹ יִחְיֶה הָאָדָם, כִּי עַל-כָּל-מוֹצָא פִי-ה' יִחְיֶה הָאָדָם" (ג')

מה הקשר בין שני חלקי הפסוק? במדבר הקשר בין מציאותו של הלחם לבין ההבנה ש-ה' הוא המספק את הלחם היה יחסית ברור ומובן, מאחר שמדובר היה בלחם ניסי - שיד ה' מעורבת בו באופן ברור. אך מכאן יילמדו ישראל שגם כשהם יכנסו לארץ, והלחם יגיע אליהם באופן טבעי (חרישה זריעה וכד') יבינו שאף כאן בא"י הלחם הוא תוצאה של "מוצא פי ה' ". הניסים הגלויים אינם מבחנו של המאמין, אלא חיי היומיום - על ידיהם מבין האדם שהכל בידי ה' ובכך אכילת המן תפקידה לבנות קומה נוספת של אמונה מעבר לניסים הגלויים.

פרק ח, חלק ב: אזהרה משכחת ה' כתוצאה מהמפגש עם הארץ הטובה

לפני שנראה את הפסוקים המדברים על שכחת ה' כתוצאה המפגש של עם ישראל עם טובה של הארץ (יא-יז) נלמד תחילה את הפסוקים המתארים את טובה של הארץ (ז-י). וננסה לברר בהמ ארץ ישראל כל כך משובחת וטובה?

טובה של הארץ

דברים פרק ח

(ז) **כִּי ה' אֱלֹהֶיךָ מְבִיאֲךָ אֶל אֶרֶץ טוֹבָה**

אֶרֶץ נַחֲלֵי מָיִם עֲיָנֹת וּתְהֹמֹת יֹצְאִים בַּבִּקְעָה וּבָהָר:

(ח) אֶרֶץ חִטָּה וּשְׂעֹרָה וְגֶפֶן וּתְאֵנָה וְרִמּוֹן

אֶרֶץ זֵית שֶׁמֶן וּדְבָשׁ:

(ט) אֶרֶץ אֲשֶׁר לֹא בְמִסְכֵּנֻת תֹּאכַל בָּהּ לֶחֶם לֹא תֶחְסַר כֹּל בָּהּ

אֶרֶץ אֲשֶׁר אֲבָנֶיהָ בַרְזֶל וּמֵהֲרָרֶיהָ תַּחְצֹב נְחֹשֶׁת:

(י) וְאָכַלְתָּ וְשָׂבָעְתָּ

וּבֵרַכְתָּ **אֶת ה' אֱלֹהֶיךָ עַל הָאָרֶץ הַטֹּבָה אֲשֶׁר נָתַן לָךְ**:

המילה המנחה: **"ארץ"**. המילה "ארץ" חוזרת 7 פעמים, מספר המבטא שלמות.

5 פעמים "ארץ" ו-2 פעמים "ארץ טובה".

הביטוי שפותח וסוגר את יחידת הפסוקים: "הארץ הטובה".

מתוך זיהוי המילה המנחה, נוכל להגדיר את נושא היחידה: **שבחה של הארץ**, או: **המפגש עם הארץ הטובה**.

ספורנו דברים ח, ז

...וְסִפֵּר חֲמֵשֶׁת מִינֵי הַ"טּוב", וּבְכָל אֶחָד מֵהֶם אָמַר "אֶרֶץ".

הָרִאשׁון, הוּא "אֶרֶץ נַחֲלֵי מָיִם עֲיָנת וּתְהמת" - לא מֵי יְאורִים וַאֲגַמִּים הָרָעִים, עַל הֵפֶךְ "וְהַמַּיִם רָעִים, וְהָאָרֶץ מְשַׁכָּלֶת"

(מלכים-ב ב, יט).

הַשֵּׁנִי הוּא, "אֶרֶץ חִטָּה וּשְׂערָה" - הַצְּרִיכִים לְמָזון.

השלישי הוא "אֶרֶץ-זֵית שֶׁמֶן וּדְבָשׁ" - שֶׁהֵם מַעֲדַנֵּי מֶלֶךְ.

הָרְבִיעִי, "אֶרֶץ אֲשֶׁר לא בְמִסְכֵּנֻת תּאכַל-בָּהּ לֶחֶם" - שֶׁיִּמָּצְאוּ בָּהּ מָעות בְּזול... (ארץ שמאפשרת עבודה ופרנסה).

הַחֲמִישִׁי הוּא, "אֶרֶץ אֲשֶׁר אֲבָנֶיהָ בַרְזֶל" - שֶׁבָּהּ נִמְצָא רִבּוּי אֲבָנִים קָשׁות וּבְהִירות, יָפות וְטובות לְבִנְיָן.

"תַּחְצב נְחשֶׁת" - נְחוּשָׁה, וְהוּא הַבַּרְזֶל הַטּוב שֶׁהוּא בָּהִיר וְנָאות לְבִנְיָן וְכֵלִים.

1. א. הסבר בלשונך את חמשת היתרונות של א"י כפי שעולים מן הפסוקים ומן הפירוש של הספורנו

פרט מה מוסיף הספורנו על מה שנאמר בפסוקים.

ב. מצא מקבילות לחמש השבחים של א"י (לפי הספורנו) לשבחים שקיימים כיום במדינת ישראל המתחדשת.

שבעת המינים

בפסוק ח' אנחנו פוגשים את "שבעת המינים" - הגידולים של ארץ ישראל. במה מתייחדים שבעת המינים על פני גידולים אחרים, ואיזה שימוש נעשה בכל אחד מהם?

להלן מעלות נוספות של "שבעת המינים" שלא כולן הזכרונו בדברי הספורנו.

**חיטה ושעורה** - לחם לאדם, מאכל לבהמה.

**גפן** - יין (בתקופות קדומות היין ליווה כל ארוחה ושימש כמשקה יום-יומי).

**תאנה** - פרי מאכל, שימשה גם להמתקת מזונות אחרים.

**רימון** - פרי מאכל, ניתן לעשות בו שימוש בזמן ארוך יחסית.

**זית** - חשיבותו רבה מאד, כשמן שימש למאור ולחימום.

**תמר** - פרי מאכל, שימש גם להמתקה (דבש תמרים).

כל שבעת המינים מתייחדים בערכם התזונתי הגבוה, **וביכולת לשמר אותם** (צימוקים, דבלים, שמן, תמרים). זהו מאפיין חשוב מאד בארץ שיש בה שנות בצורת. יש לשים לב כי הספורנו חילק בין שני סוגי גידולים: האחד לצורך הבסיסי והשני שהוא מעודן ממנו.

1. שאלת סיכום: במה הארץ "טובה"? אילו חיים היא מאפשרת?

"ואכלת ושבע וברכת"

רמב"ן דברים ח, י

ואמר "ואכלת ושבעת וברכת" -

כי תזכור עבודת מצרים ועינוי המדבר, וכאשר תאכל ותשבע בארץ הטובה תברך עליה את השם.

ורבותינו (ברכות מח ב): קבלו שזו מצות עשה, וטעמו (ופירושו) ותברך את ה' אלוהיך...

1. מה ההבדל בין שני הפירושים שמביא הרמב"ן לפסוק "ואכלת ושבע וברכת"?

אזהרת שכחת ה' כתוצאה מהמפגש עם הארץ הטובה

דברים פרק ח

...

(י) **וְאָכַלְתָּ וְשָׂבָעְתָּ** וּבֵרַכְתָּ אֶת ה' אֱלֹהֶיךָ עַל הָאָרֶץ הַטֹּבָה אֲשֶׁר נָתַן לָךְ:

(יא) הִשָּׁמֶר לְךָ פֶּן תִּשְׁכַּח אֶת ה' אֱלֹהֶיךָ לְבִלְתִּי שְׁמֹר מִצְוֹתָיו וּמִשְׁפָּטָיו וְחֻקֹּתָיו אֲשֶׁר אָנֹכִי מְצַוְּךָ הַיּוֹם:

(יב) פֶּן **תֹּאכַל וְשָׂבָעְתָּ** וּבָתִּים טֹבִים תִּבְנֶה וְיָשָׁבְתָּ:

(יג) וּבְקָרְךָ וְצֹאנְךָ יִרְבְּיֻן וְכֶסֶף וְזָהָב יִרְבֶּה לָּךְ וְכֹל אֲשֶׁר לְךָ יִרְבֶּה:

(יד) וְרָם לְבָבֶךָ וְשָׁכַחְתָּ אֶת ה' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים:

...

נשים לב למעבר מן המילים המסיימות את הפרשייה הקודמת פסוקים ז-י**: "ואכלת ושבעת..."** (י)

למילים הפותחות את הפרשיה הבאה פסוקים יא-יח: "פן **תאכל ושבעת**..." (יב).

1. צמד המילים של "אכילה" ו"שובע" מופיעים גם בפסוק י וגם פסוק יב.

א. מה ההבדל המהותי בין ההופעה שלהן בפסוק י לבין הופעתם בפסוק יב.

ב. מה הם הגורמים שיוצרים את ההבדל ביניהם?

1. החלק השלישי פותח פעמיים במילה "פן", מילה פן היא מילת אזהרה. איך עברנו מההנאה והשמחה בטוב הארץ והודיה לה' על כל הטוב - "ואכלת ושבעת **וברכת את ה**' ", אל "פן תאכל ושבעת ... **ושכחת את ה'** "? איך המפגש המהנה והמעשיר עם הארץ הטובה מוביל לסכנה רוחנית הזו? בכדי לענות על שאלה זו עיין בפסוקים יא-יח.

א. צטט את ארבעת שלבי ההידרדרות של האדם המתוארים בפסוקים אלו.

ב. הסבר בלשונך את התהליך הנפשי שעובר האדם ושמביא אותו להידרדרות הזו.

* ישעיהו פרק ב

ישעיהו, בפרק ב' (אותו למדת בכיתה יא) מדבר על אותן נקודות שנזכרות בדברים פרק ח' (חלק ג).

* ישעיהו פרק ב

(ה) בֵּית יַעֲקֹב לְכוּ וְנֵלְכָה בְּאוֹר ה':

(ו) כִּי נָטַשְׁתָּה עַמְּךָ בֵּית יַעֲקֹב כִּי מָלְאוּ מִקֶּדֶם וְעֹנְנִים כַּפְּלִשְׁתִּים וּבְיַלְדֵי נָכְרִים יַשְׂפִּיקוּ:

(ז) וַתִּמָּלֵא אַרְצוֹ כֶּסֶף וְזָהָב וְאֵין קֵצֶה לְאֹצְרֹתָיו וַתִּמָּלֵא אַרְצוֹ סוּסִים וְאֵין קֵצֶה לְמַרְכְּבֹתָיו:

(ח) וַתִּמָּלֵא אַרְצוֹ אֱלִילִים לְמַעֲשֵׂה יָדָיו יִשְׁתַּחֲווּ לַאֲשֶׁר עָשׂוּ אֶצְבְּעֹתָיו:

1. מצא את הביטויים המקבילים בין דברים ח, לבין לישעיהו ב.

שים לב, שלבי ההידרדרות המובאים בספר ישעיהו, לא כתובים באותו סדר כמו הפסוקים בספר דברים.

|  |  |  |
| --- | --- | --- |
|  | **דברים ח, יא-כ** | **ישעיהו פרק ב, ה-ח** |
| **אדם שזכה**  **לשפע וכל טוב** | (יב) פֶּן תֹּאכַל וְשָׂבָעְתָּ  וּבָתִּים טֹבִים תִּבְנֶה וְיָשָׁבְתָּ:  (יג) וּבְקָרְךָ וְצֹאנְךָ יִרְבְּיֻן  וְכֶסֶף וְזָהָב יִרְבֶּה לָּךְ  וְכֹל אֲשֶׁר לְךָ יִרְבֶּה: |  |
| **השפע מביא**  **את האדם לגאווה** | (יד) וְרָם לְבָבֶךָ...  (יז) וְאָמַרְתָּ בִּלְבָבֶךָ כֹּחִי וְעֹצֶם יָדִי  עָשָׂה לִי אֶת הַחַיִל הַזֶּה: |  |
| **הגאווה**  **מביאה בסופו של דבר**  **את האדם לעזוב את ה', לא לשמור את מצוותיו, ולפנות לע"ז ולדרכי הגויים.** | (יא) הִשָּׁמֶר לְךָ פֶּן תִּשְׁכַּח אֶת ה' אֱלֹהֶיךָ  לְבִלְתִּי שְׁמֹר מִצְוֹתָיו וּמִשְׁפָּטָיו וְחֻקֹּתָיו אֲשֶׁר אָנֹכִי מְצַוְּךָ הַיּוֹם:  ...  (יד) וְרָם לְבָבֶךָ וְשָׁכַחְתָּ אֶת ה' אֱלֹהֶיךָ הַמּוֹצִיאֲךָ מֵאֶרֶץ מִצְרַיִם מִבֵּית עֲבָדִים:  ... (יט) וְהָיָה אִם שָׁכֹחַ תִּשְׁכַּח אֶת ה' אֱלֹהֶיךָ  וְהָלַכְתָּ אַחֲרֵי אֱלֹהִים אֲחֵרִים  וַעֲבַדְתָּם וְהִשְׁתַּחֲוִיתָ לָהֶם | (ו) כִּי נָטַשְׁתָּה (ה') עַמְּךָ בֵּית יַעֲקֹב  (בגלל) כִּי (ישראל) מָלְאוּ מִקֶּדֶם  (ממה שלמדו בעמי המזרח)  וְעֹנְנִים כַּפְּלִשְׁתִּים  (והולכים אחרי המעוננים הפלישתים)  וּבְיַלְדֵי נָכְרִים יַשְׂפִּיקוּ:  (את סיפוקם הם מוצאים ממה שהם מקבלים מהנכר)  (ח) וַתִּמָּלֵא אַרְצוֹ אֱלִילִים... |

חלק שלישי - הארץ הטובה

|  |  |  |  |  |  |
| --- | --- | --- | --- | --- | --- |
| חלק א  הקדמה לספר דברים | חלק ב  בנין האמונה | | | חלק ג  הארץ הטובה | |
| זכירת מעמד הר סיני  פרק ד | עשרת הדיברות  פרק ה | "שמע ישראל"  פרק ו | **אזהרה מפני**  **שכחת ה'**  פרק ח | המחויבות לשמירת המצוות  פרק יא |

המחויבות לשמירת מצוות (פרק יא)

* פרק יא, חלק א: האותות והמופתים במצרים ובמדבר (א-ט)
* דברים פרק יא

(א) וְאָהַבְתָּ אֵת ה' אֱלֹהֶיךָ וְשָׁמַרְתָּ מִשְׁמַרְתּוֹ וְחֻקֹּתָיו וּמִשְׁפָּטָיו וּמִצְוֹתָיו כָּל הַיָּמִים:

(ב) וִידַעְתֶּם הַיּוֹם כִּי לֹא אֶת בְּנֵיכֶם אֲשֶׁר לֹא יָדְעוּ וַאֲשֶׁר לֹא רָאוּ אֶת מוּסַר ה' אֱלֹהֵיכֶם

אֶת גָּדְלוֹ אֶת יָדוֹ הַחֲזָקָה וּזְרֹעוֹ הַנְּטוּיָה:

(ג) וְאֶת אֹתֹתָיו וְאֶת מַעֲשָׂיו

**אֲשֶׁר** **עָשָׂה** בְּתוֹךְ מִצְרָיִם לְפַרְעֹה מֶלֶךְ מִצְרַיִם וּלְכָל אַרְצוֹ:

(ד) **וַאֲשֶׁר** **עָשָׂה** לְחֵיל מִצְרַיִם לְסוּסָיו וּלְרִכְבּוֹ אֲשֶׁר הֵצִיף אֶת מֵי יַם סוּף עַל פְּנֵיהֶם בְּרָדְפָם אַחֲרֵיכֶם

וַיְאַבְּדֵם ה' עַד הַיּוֹם הַזֶּה:

(ה) **וַאֲשֶׁר** **עָשָׂה** לָכֶם בַּמִּדְבָּר עַד בֹּאֲכֶם עַד הַמָּקוֹם הַזֶּה:

(ו) **וַאֲשֶׁר** **עָשָׂה** לְדָתָן וְלַאֲבִירָם בְּנֵי אֱלִיאָב בֶּן רְאוּבֵן אֲשֶׁר פָּצְתָה הָאָרֶץ אֶת פִּיהָ

וַתִּבְלָעֵם וְאֶת בָּתֵּיהֶם וְאֶת אָהֳלֵיהֶם וְאֵת כָּל הַיְקוּם אֲשֶׁר בְּרַגְלֵיהֶם בְּקֶרֶב כָּל יִשְׂרָאֵל:

(ז) כִּי עֵינֵיכֶם הָרֹאֹת אֶת כָּל מַעֲשֵׂה ה' הַגָּדֹל **אֲשֶׁר** **עָשָׂה**:

(ח) וּשְׁמַרְתֶּם אֶת כָּל הַמִּצְוָה אֲשֶׁר אָנֹכִי מְצַוְּךָ הַיּוֹם

לְמַעַן תֶּחֶזְקוּ וּבָאתֶם וִירִשְׁתֶּם אֶת הָאָרֶץ אֲשֶׁר אַתֶּם עֹבְרִים שָׁמָּה לְרִשְׁתָּהּ:

(ט) וּלְמַעַן תַּאֲרִיכוּ יָמִים עַל הָאֲדָמָה אֲשֶׁר נִשְׁבַּע ה' לַאֲבֹתֵיכֶם לָתֵת לָהֶם וּלְזַרְעָם אֶרֶץ זָבַת חָלָב וּדְבָשׁ: ס

1. עיין בפסוקים א-ט וענה:

א. מה משותף לאירועים המוזכרים בפסוקים ב-ו? ומה המסר שהעם אמור ללמוד מהזכרת האירועים הללו

ב. הכתוב מדגיש גם בתחילת הקטע "כִּי **לֹא אֶת בְּנֵיכֶם** אֲשֶׁר לֹא יָדְעוּ וַאֲשֶׁר לֹא רָאוּ" (ב) וגם בסוף הקטע "**כִּי עֵינֵיכֶם הָרֹאֹת** אֶת כָּל מַעֲשֵׂה ה' הַגָּדֹל אֲשֶׁר עָשָׂה" (ז). מה המטרה של משה, בהדגשה שלו שהוא מדבר דווקא אל הדור שראה במו עינו את האירועים המתוארים בפסוקים ב-ו?

ג. כיצד פסוקים ח-ט מתקשרים לתיאורים של פסוקים א-ז?

פרק יא, חלק ב: ארץ ישראל בהשוואה לארץ מצרים (י-יב)

דברים פרק יא

(י) כִּי **הָאָרֶץ** אֲשֶׁר אַתָּה בָא שָׁמָּה לְרִשְׁתָּהּ

לֹא **כְאֶרֶץ** מִצְרַיִם הִוא אֲשֶׁר יְצָאתֶם מִשָּׁם אֲשֶׁר תִּזְרַע אֶת זַרְעֲךָ וְהִשְׁקִיתָ בְרַגְלְךָ כְּגַן הַיָּרָק:

(יא) **וְהָאָרֶץ** אֲשֶׁר אַתֶּם עֹבְרִים שָׁמָּה לְרִשְׁתָּהּ

**אֶרֶץ** הָרִים וּבְקָעֹת לִמְטַר הַשָּׁמַיִם תִּשְׁתֶּה מָּיִם:

(יב) **אֶרֶץ** אֲשֶׁר ה' אֱלֹהֶיךָ דֹּרֵשׁ אֹתָהּ תָּמִיד עֵינֵי ה' אֱלֹהֶיךָ בָּהּ מֵרֵשִׁית הַשָּׁנָה וְעַד אַחֲרִית שָׁנָה: ס

רש"י דברים יא, י

לא כארץ מצרים הוא - אלא טובה הימנה. ונאמרה הבטחה זו לישראל ביציאתם ממצרים, שהיו אומרים שמא לא נבוא אל ארץ טובה ויפה כזו...

אשר יצאתם משם - אפילו ארץ רעמסס [וארץ גושן] אשר ישבתם בה והיא במיטב ארץ מצרים שנאמר (בראשית מז, יא) "(וַיּוֹשֵׁב יוֹסֵף אֶת אָבִיו וְאֶת אֶחָיו וַיִּתֵּן לָהֶם אֲחֻזָּה בְּאֶרֶץ מִצְרַיִם) בְּמֵיטַב הָאָרֶץ (בְּאֶרֶץ רַעְמְסֵס)", אף היא אינה כארץ ישראל.

והשקית ברגלך - ארץ מצרים הייתה צריכה להביא מים מנילוס ברגלך ולהשקותה וצריך אתה לנדד משנתך ולעמול, והנמוך שותה ולא הגבוה, ואתה מעלה המים מן הנמוך לגבוה. אבל זו (פסוק יא) "למטר השמים תשתה מים" אתה ישן על מטתך, והקב"ה משקה נמוך וגבוה, גלוי ושאינו גלוי, כאחת.

כגן הירק - שאין די לו בגשמים ומשקין אותו ברגל ובכתף.

1. בפסוקים י-יב התורה משווה את ארץ ישראל לארץ מצרים בנושא השקיית השדות. כתוב את ההשוואה בטבלה שלפניך, היעזר בפסוקים ובדברי רש"י.

|  |  |  |
| --- | --- | --- |
|  | **בארץ מצרים** | **בארץ ישראל** |
| א. כמה זמן צריך לעמול החקלאי בהשקיית שדותיו? |  |  |
| ב. מה התוצאות של הַשְקָיָה מגשם לעומת הַשְקָיָה מנהר? |  |  |

1. לפי הפרשנות של **רש"י** לפסוקים י-יב, המשווים בין ארץ מצרים לארץ ישראל, ענה:

א. איזו ארץ נחשבת טובה יותר, ובאיזה מובן היא נחשבת לטובה יותר?

ב. לשם מה התורה מציגה את ההשוואה הזו?

רמב"ן דברים יא, י

לא כארץ מצרים היא - אלא טובה הימנה... לשון רש"י מספרי (עקב יא)...

ופשוטו של מקרא **בדרך האזהרות נאמר**, שאמר להם: **ושמרתם את כל המצווה** וירשתם ארץ זבת חלב ודבש כי ה' יתן מטר ארצכם בעתו והארץ תיתן יבולה.

אבל דעו לכם שאינה כארץ מצרים להשקות אותה ברגל מן היאורים ומן האגמים כגן הירק, רק היא ארץ הרים ובקעות למטר השמים תשתה מים לא בעניין אחר.

וצריכה שידרוש ה' אותה תמיד במטר, כי היא ארץ צמאה מאד וצריכה מטר כל השנה, ואם תעברו על רצון ה' ולא ידרוש אותה בגשמי רצון, **הנה היא רעה מאד**, לא תזרע, ולא תצמיח ולא יעלה בה כל עשב בהריה.

ויחזור ויפרש כל זה בפרשה השנייה (להלן פסוקים יג-יז), כי "אם שמוע תשמעו אל מצוותי" ו"נתתי מטר ארצכם בעתו יורה ומלקוש" תמיד, ואם לא תשמעו ו"עצר את השמים" וגו' "ואבדתם מהרה" ברעב "מעל הארץ הטובה", שלא תוכלו לחיות בה בלא מטר.

1. לפי הפרשנות של **הרמב"ן** לפסוקים י-יב, המשווים בין ארץ מצרים לארץ ישראל, ענה:

א. מה הבדל בין א"י למצרים?

ב. מדוע במובנים מסוימים יש לארץ מצרים יתרון על ארץ ישראל מבחינה חקלאית?

ג. לשם מה התורה מציגה את ההשוואה הזו?

מקבילות בתנ"ך

1. במקורות הבאים נוכל לראות קשר בין המצב הרוחני הירוד של העם לבין רעב. עיינו במקורות הבאים ומצאו את הקשר הזה בכל אחד מן הפרקים הללו:

א. שמואל ב' פרק כא, פסוק א'.

ב. שמואל ב' פרק כד, פסוקים יא-יד.

ג. מלכים א פרק יח ואילך.

בראשית פרק יג

(ח) וַיֹּאמֶר אַבְרָם אֶל לוֹט אַל נָא תְהִי מְרִיבָה בֵּינִי וּבֵינֶךָ וּבֵין רֹעַי וּבֵין רֹעֶיךָ כִּי אֲנָשִׁים אַחִים אֲנָחְנוּ:

(ט) הֲלֹא כָל הָאָרֶץ לְפָנֶיךָ הִפָּרֶד נָא מֵעָלָי אִם הַשְּׂמֹאל וְאֵימִנָה וְאִם הַיָּמִין וְאַשְׂמְאִילָה:

(י) וַיִּשָּׂא לוֹט אֶת עֵינָיו וַיַּרְא

**אֶת כָּל כִּכַּר הַיַּרְדֵּן כִּי כֻלָּהּ מַשְׁקֶה לִפְנֵי שַׁחֵת ה' אֶת סְדֹם וְאֶת עֲמֹרָה כְּגַן ה' כְּאֶרֶץ מִצְרַיִם בֹּאֲכָה צֹעַר:**

(יא) וַיִּבְחַר לוֹ לוֹט אֵת כָּל כִּכַּר הַיַּרְדֵּן וַיִּסַּע לוֹט מִקֶּדֶם וַיִּפָּרְדוּ אִישׁ מֵעַל אָחִיו:

1. עיין בבראשית יג , י' בירידה של לוט לסדום ובהשוואה שהתורה עושה בין ככר הירדן לבין מצרים, וענה:

א. במה הן דומות? השיבו על פי פסוקים אלו, ועל פי מה שלמדנו על מצרים ביחידה כאן ובפרק ח פסוקים ח-יב.

ב. נסה להציע הסבר, מדוע בחר לוט בכיכר הירדן?

ג. שאלת אתגר: מהי תפיסת העולם העומדת ביסוד בחירה זו של לוט?

פרק יא, חלק ג: "פרשת והיה אם שמוע" (יג-כא)

את פרשת "והיה אם שמוע" נלמד בשני ההקשרים:

* פרשת "והיה אם שמוע" **כחלק מפרק יא** - אזהרה מפני שכחת ה'.
* פרשת "והיה אם שמוע" **בהשוואה לפרק ו** - לפרשת "שמע".

פרשת "והיה אם שמוע" כחלק מפרק יא - אזהרה מפני שכחת ה'.

בחלק זה נתייחס לשני הפנים שמציג משה: מחד ההבטחה למטר בעיתו ולשפע חקלאי אם נלך בדרך ה', מאידך אם נתפתה לעבודת האלילים שבארץ: בצורת, רעב, גלות.

דברים פרק יא

(יג) וְהָיָה אִם שָׁמֹעַ תִּשְׁמְעוּ אֶל מִצְוֹתַי אֲשֶׁר אָנֹכִי מְצַוֶּה אֶתְכֶם הַיּוֹם

לְאַהֲבָה אֶת ה' אֱלֹהֵיכֶם וּלְעָבְדוֹ בְּכָל לְבַבְכֶם וּבְכָל נַפְשְׁכֶם:

(יד) וְנָתַתִּי מְטַר אַרְצְכֶם בְּעִתּוֹ יוֹרֶה וּמַלְקוֹשׁ וְאָסַפְתָּ דְגָנֶךָ וְתִירֹשְׁךָ וְיִצְהָרֶךָ:

(טו) וְנָתַתִּי עֵשֶׂב בְּשָׂדְךָ לִבְהֶמְתֶּךָ וְאָכַלְתָּ וְשָׂבָעְתָּ:

(טז) הִשָּׁמְרוּ לָכֶם פֶּן יִפְתֶּה לְבַבְכֶם וְסַרְתֶּם וַעֲבַדְתֶּם אֱלֹהִים אֲחֵרִים וְהִשְׁתַּחֲוִיתֶם לָהֶם:

(יז) וְחָרָה אַף ה' בָּכֶם וְעָצַר אֶת הַשָּׁמַיִם וְלֹא יִהְיֶה מָטָר וְהָאֲדָמָה לֹא תִתֵּן אֶת יְבוּלָהּ

וַאֲבַדְתֶּם מְהֵרָה מֵעַל **הָאָרֶץ הַטֹּבָה** אֲשֶׁר ה' נֹתֵן לָכֶם:

(יח) וְשַׂמְתֶּם אֶת דְּבָרַי אֵלֶּה עַל לְבַבְכֶם וְעַל נַפְשְׁכֶם וּקְשַׁרְתֶּם אֹתָם לְאוֹת עַל יֶדְכֶם וְהָיוּ לְטוֹטָפֹת בֵּין עֵינֵיכֶם:

(יט) וְלִמַּדְתֶּם אֹתָם אֶת בְּנֵיכֶם לְדַבֵּר בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ:

(כ) וּכְתַבְתָּם עַל מְזוּזוֹת בֵּיתֶךָ וּבִשְׁעָרֶיךָ:

(כא) לְמַעַן יִרְבּוּ יְמֵיכֶם וִימֵי בְנֵיכֶם עַל הָאֲדָמָה אֲשֶׁר נִשְׁבַּע ה' לַאֲבֹתֵיכֶם לָתֵת לָהֶם כִּימֵי הַשָּׁמַיִם עַל הָאָרֶץ:

פסוקים אלו עוברים לתיאור העתיד, אזהרה לעם ישראל היושב על אדמתו. ניתן לקשר בין שלושת חלקי הפרק:

* החלק הראשון (א-ט) העוסק בעבר - בתיאור האותות והמופתים שעשה ה' במצרים ובמדבר.
* החלק השני (י-יב) העוסק - בתיאור טיבה של ארץ ישראל לעומת טיבה של ארץ מצרים.
* החלק השלישי (יג-כא) העוסק בעתיד - בישיבת עם ישראל על אדמתו.

1. הסבר בלשונך מהו החוט המקשר בין שלושת החלקים הללו, היעזר במה שלמדנו עד כה ובדברי הרמב"ן על פסוק י' שמובא לעיל.

* מה יגרום לעם לחטוא?
* רש"י דברים יא, טז

השמרו לכם - כיון שתהיו אוכלים ושבעים, הישמרו לכם שלא תבעטו, שאין אדם מורד בהקב"ה אלא מתוך שביעה, שנאמר (דברים ח, יב-יד) "פן תאכל ושבעת ובקרך... וצאנך ירביון", מה הוא אומר אחריו: "ורם לבבך ושכחת"

* רש"י דברים יא, יז

ואבדתם מהרה - (בנוסף) על כל שאר היסורין אגלה אתכם מן האדמה (הטובה), שגרמה לכם לחטוא.

משל למלך ששלח בנו לבית המשתה והיה יושב ומפקידו (ומצוווהו): 'אל תאכל יותר מצרכך שתבא נקי לביתך', ולא השגיח הבן ההוא. אכל ושתה יותר מצרכו, והקיא וטנף את כל בני המסיבה. נטלוהו (אנשי המסיבה) בידיו וברגליו וזרקוהו לאחורי פלטין (הארמון).

1. לפי רש"י בפרשת "והיה אם שמוע" משה מזהיר את העם לא רק מה יקרה אם הם ישמרו או אם הם לא ישמרו את המצוות, אלא הוא גם **מזהיר אותם מפני הגורם שעשוי להביא אותם לחטוא**.

א. לפי רש"י, מהו הגורם שעשוי להביא אותם לחטוא, שעל כך משה מזהיר אותם בפרשת "והיה אם שמוע"?

ב. כיצד למד זאת רש"י מן הפסוקים?

הקשר בין פסוק יז לפסוק יח

דברים פרק יא

(טז) הִשָּׁמְרוּ לָכֶם פֶּן יִפְתֶּה לְבַבְכֶם וְסַרְתֶּם וַעֲבַדְתֶּם אֱלֹהִים אֲחֵרִים וְהִשְׁתַּחֲוִיתֶם לָהֶם:

(יז) וְחָרָה אַף ה' בָּכֶם וְעָצַר אֶת הַשָּׁמַיִם וְלֹא יִהְיֶה מָטָר וְהָאֲדָמָה לֹא תִתֵּן אֶת יְבוּלָהּ

**וַאֲבַדְתֶּם מְהֵרָה מֵעַל הָאָרֶץ הַטֹּבָה** אֲשֶׁר ה' נֹתֵן לָכֶם:

(יח) **וְשַׂמְתֶּם אֶת דְּבָרַי אֵלֶּה עַל לְבַבְכֶם** וְעַל נַפְשְׁכֶם וּקְשַׁרְתֶּם אֹתָם לְאוֹת עַל יֶדְכֶם וְהָיוּ לְטוֹטָפֹת בֵּין עֵינֵיכֶם:

(יט) וְלִמַּדְתֶּם אֹתָם אֶת בְּנֵיכֶם לְדַבֵּר בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ:

(כ) וּכְתַבְתָּם עַל מְזוּזוֹת בֵּיתֶךָ וּבִשְׁעָרֶיךָ:..

|  |  |
| --- | --- |
| 🞅 אבן עזרא דברים יא, יז  ואבדתם מהרה - שיגלו ממנה כאובדים ברעב, אחר שהיתה הארץ טובה, על כן אתם חייבים שתשימו אלה הדברים "על לבבכם" (פסוק יח). | רש"י דברים יא, יח  ושמתם את דברי - אף לאחר שתגלו **היו מצוינים במצוות** (תהיו מסומנים ומוכרים בעולם ע"י המצוות), הניחו תפילין, עשו מזוזות כדי שלא יהיו לכם חדשים כשתחזרו. וכן הוא אומר (ירמיה לא, כ) "הציבי לך ציונים". |

1. עיין בפסוקים טז-כ ובדברי האב"ע ורש"י, וענה:

א. מה הקשר בין פסוק יז לפסוק יח, לפי האב"ע?

ב. (1) מה הקשר בין פסוק יז לפסוקים יח-כ, לפי רש"י?

(2) על איזה כלל פרשני רש"י מבסס את פירושו?

שמירת המצוות בגלות

* רש"י דברים יא, יח

ושמתם את דברי - אף לאחר שתגלו **היו מצוינים במצוות** (תהיו מסומנים ומוכרים בעולם ע"י המצוות), הניחו תפילין, עשו מזוזות כדי שלא יהיו לכם חדשים כשתחזרו. וכן הוא אומר (ירמיה לא, כ) "הציבי לך ציונים[[4]](#footnote-4)".

1. מה תכלית שמירת המצוות בגלות לפי רש"י?

* רמב"ן דברים יא, יח

ושמתם את דברי אלה - אף לאחר שתגלו היו מצויינין במצות, הניחו תפילין עשו מזוזה, כדי שלא יהו עליכם חדשים כשתחזרו, וכן הוא אומר: "הציבי לך ציונים" - לשון רש"י.

וכבר כתבתי פירוש הענין, כי המצות האלה **חובת הגוף** הם, ודינם בכל מקום כמו בארץ...

והנה החזיר במצות האלה תפילין ודברי תורה ומזוזה כאן פעם שנית,

לרמוז בהיקש הזה שנהיה חייבים בהם לאחר הגלות בחוצה לארץ,

ומהם נלמוד לכל המצות שהן חובת הגוף שחיובן בכל מקום,

ושנהיה פטורין בחוצה לארץ **מחובת הקרקע** כגון תרומה ומעשרות, כך הוא נדרש בספרי (עקב יז).

1. מה מוסיף הרמב"ן על פירוש רש"י מבחינת המצוות המופיעות בפרק (תפילין ומזוזה), לעומת מצוות שאינן מוזכרות בפרק שהן בבחינת המצוות התלויות בארץ?

סיכום: "מבט על" על פרק ח ופרק יא

ארץ ישראל בהשוואה למדבר ומצרים

1. בפרק ח' למדנו על ארץ ישראל כניגוד לחיים **במדבר**, ואילו בפרק י"א על החיים בארץ כניגוד לחיים **במצרים**.

א. במה ארץ מצרים מנוגדת למדבר? מה עלינו ללמוד מהשוואה זו? בססו תשובתכם בפסוקים.

ב. מהו הניגוד בין א"י לבין ארץ מצריים? מה עלינו ללמוד מהשוואה זו? בססו תשובתכם בפסוקים.

היעזר במקור הבא - בדבריו של הרב סמט

* [הרב אלחנן סמט, בין מדבר לנהר - שבחה הכפול של הארץ](http://www.daat.ac.il/daat/tanach/samet/d3-2.htm)

שבחה של הארץ הוא אכן בכך שבה מתאפשר קיום אנושי ולאומי בדרך 'שביל הזהב' האידיאלי בין שני קצוות שליליים:

הקצה השלילי האחד הוא אופי הקיום **במצרים**, שאינה נדרשת על ידי ה'. ה' נתן ליושבי מצרים את כל צורכיהם - מים בשפע ואדמה פורייה - וכאילו ניתק מהם כל קשר. בכך מתאפשר להם לשקוע בתועבותיהם, שכן אין קיומם תלוי כל כך במעשיהם.

אולם גם החיים בקצה האחר, החיים **במדבר**, אינם חיים אידיאליים. החיים של ישראל במדבר היו תלויים בנסים גלויים שנתחדשו מדי יום ביומו. המים ניתנו להם מן הסלע ואילו הלחם - מן השמים, הֵפֶך החיים הטבעיים. לתלות זו בנסים קוראת התורה 'עינוי' ו'ניסיון' (ח', ב-ג ושם טז).

החיים האידיאליים הם אלה שבהם חיים אדם ועם - חיים טבעיים, עמלים ואוכלים מפרי עמלם המבורך בשמחה, בלא להיות תלויים בשינוי סדרי בראשית, ובכל זאת הם זוכים לראות בהשגחת ה' עליהם בין לטב ובין למוטב במסגרת חוקי הטבע עצמם. ערכם של מעשיהם בתחום המוסרי-הדתי הוא שקובע את הצלחתם בתחום הריאלי-הארצי. באורח חיים כזה ישנם יסודות חקלאיים-טבעיים כמו במצרים - ארץ הנהר - ויסודות של חיים תחת השגחה אלוהית מתמדת כמו אלה שהיו במדבר. מזיגתם במידה הראויה הוא המאפיין את החיים בארץ הבחירה.

טיבה של הארץ

1. בפרק ח ובפרק יא עסקנו בטיבה של הארץ.

א. עיינו בפרק ח, פסוקים ח-י.

(1) ציינו ארבעה תחומים בהם משתבחת ארץ ישראל.

(2) מה על העם ללמוד ולהסיק מתיאור שבח הארץ?

ב. עיינו בפרק יא, פסוקים י-יב.

(1) האם הכותרת "שבחה של ארץ ישראל" מתאימה גם לפסוקים אלו?

(2) חוו את דעתכם, ובססו אותה על הפסוקים.

פרשת "והיה אם שמוע" בהשוואה לפרשת "שמע"

פרשת "והיה אם שמע" נכללת גם ביחידת "הברית" וגם ביחידת "הארץ הטובה". ביחידת "הארץ הטובה" למדנו אותה באופן מקיף יותר, בתוך ההקשר לפרק כולו (שא"י תלויה בגשם והגשם תלוי בשמירת המצוות).

ביחידת "הברית" נתייחס בעיקר לזיקתה לפרשת 'שמע" הן זיקה מילולית והן זיקה תוכנית, ולקשר ביניהן במצות "קריאת שמע".

|  |  |
| --- | --- |
| **דברים פרק ו**  (ד) שְׁמַע יִשְׂרָאֵל ה' אֱלֹהֵינוּ ה' אֶחָד:  (ה) וְאָהַבְתָּ אֵת ה' אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ:  (ו) וְהָיוּ הַדְּבָרִים הָאֵלֶּה אֲשֶׁר אָנֹכִי מְצַוְּךָ הַיּוֹם עַל לְבָבֶךָ:  (ז) וְשִׁנַּנְתָּם לְבָנֶיךָ וְדִבַּרְתָּ בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְ וּבְשָׁכְבְּךָ וּבְקוּמֶךָ:  (ח) וּקְשַׁרְתָּם לְאוֹת עַל יָדֶךָ וְהָיוּ לְטֹטָפֹת בֵּין עֵינֶיךָ:  (ט) וּכְתַבְתָּם עַל מְזֻזוֹת בֵּיתֶךָ וּבִשְׁעָרֶיךָ: | **דברים פרק יא**  (יג) וְהָיָה אִם שָׁמֹעַ תִּשְׁמְעוּ אֶל מִצְוֹתַי  אֲשֶׁר אָנֹכִי מְצַוֶּה אֶתְכֶם הַיּוֹם  לְאַהֲבָה אֶת ה' אֱלֹהֵיכֶם וּלְעָבְדוֹ בְּכָל לְבַבְכֶם וּבְכָל נַפְשְׁכֶם:  (יד) וְנָתַתִּי מְטַר אַרְצְכֶם בְּעִתּוֹ יוֹרֶה וּמַלְקוֹשׁ וְאָסַפְתָּ דְגָנֶךָ וְתִירֹשְׁךָ וְיִצְהָרֶךָ:  (טו) וְנָתַתִּי עֵשֶׂב בְּשָׂדְךָ לִבְהֶמְתֶּךָ וְאָכַלְתָּ וְשָׂבָעְתָּ:  (טז) הִשָּׁמְרוּ לָכֶם פֶּן יִפְתֶּה לְבַבְכֶם וְסַרְתֶּם וַעֲבַדְתֶּם אֱלֹהִים אֲחֵרִים וְהִשְׁתַּחֲוִיתֶם לָהֶם:  (יז) וְחָרָה אַף ה' בָּכֶם וְעָצַר אֶת הַשָּׁמַיִם וְלֹא יִהְיֶה מָטָר וְהָאֲדָמָה לֹא תִתֵּן אֶת יְבוּלָהּ וַאֲבַדְתֶּם מְהֵרָה מֵעַל הָאָרֶץ הַטֹּבָה אֲשֶׁר ה' נֹתֵן לָכֶם:  (יח) וְשַׂמְתֶּם אֶת דְּבָרַי אֵלֶּה עַל לְבַבְכֶם וְעַל נַפְשְׁכֶם  וּקְשַׁרְתֶּם אֹתָם לְאוֹת עַל יֶדְכֶם וְהָיוּ לְטוֹטָפֹת בֵּין עֵינֵיכֶם:  (יט) וְלִמַּדְתֶּם אֹתָם אֶת בְּנֵיכֶם לְדַבֵּר בָּם בְּשִׁבְתְּךָ בְּבֵיתֶךָ וּבְלֶכְתְּךָ בַדֶּרֶךְוּבְשָׁכְבְּךָ וּבְקוּמֶךָ:  (כ) וּכְתַבְתָּם עַל מְזוּזוֹת בֵּיתֶךָ וּבִשְׁעָרֶיךָ:  (כא) לְמַעַן יִרְבּוּ יְמֵיכֶם וִימֵי בְנֵיכֶם עַל הָאֲדָמָה אֲשֶׁר נִשְׁבַּע ה' לַאֲבֹתֵיכֶם לָתֵת לָהֶם כִּימֵי הַשָּׁמַיִם עַל הָאָרֶץ: |

1. עיין בפסוקי פרשת "והיה עם שמע" מתוך השוואה לפרשת "שמע", וענה על השאלות הבאות:

א. צבע במרקרים את **המילים והתכנים** המשותפים לשתי הפרשיות. פרט **בלשונך** את התכנים המשותפים.

ב. סמן בקו תחתי את **שני עקרי האמונה הנוספים** המופעים רק בפרשיית "והיה אם שמוע"? ופרט אותם **בלשונך**.

ג. מהו ההבדל הלשוני הבולט בין הפרשיות?

ד. מהו המניע לשמירת המצוות בפרשת "והיה עם שמע"? במה הוא שונה מן המניע בפרשת "שמע"?

ההבדליים בין שתי הפרשיות לפי חז"ל

 עיין בשני המקורות מחז"ל, וענה על השאלות המובאות בהמשך.

ירושלמי ברכות פרק ב הלכה יב

אמר רבי חנינא כל מה שכתוב בזה כתוב בזה, מעתה לא יקרא אלא אחד.

אמר רבי עילא: הראשון ליחיד והשני לציבור, והראשון לתלמוד והשני למעשה.

ברכות פרק ב, משנה ב

אמר רבי יהושוע בן קורחה: למה קדמה "שמע" ל"והיה אם שמוע"?

אלא כדי שיקבל עליו עול מלכות שמיים תחילה, ואחר כך יקבל עליו עול מצוות.

1. הסבר בלשונך את המחלוקת **העקרונית וההלכתית**, בין רבי חנינא לבין רבי עילא המובאת בירושלמי?
2. עיין בשני המקורות של חז"ל, וענה על השאלות הבאות בטבלה שלפניך.

א. מה הם שלושת ההבדלים בין שתי הפרשיות שמצביעים עליהם רבי יהושע ורבי עילא? **הסבר אותם בלשונך**.

ב. הבא ראיות מן הכתוב לכל אחד מן ההבדלים הללו.

|  |  |  |
| --- | --- | --- |
|  | **פרשת "שמע"** | **פרשת "והיה אם שמע"** |
| ההבדל הראשון | לשון יחיד | לשון רבים |
| ראיות מו הכתוב |  |  |
| ההבדל השני |  |  |
| ראיות מו הכתוב |  |  |
| ההבדל השלישי |  |  |
| ראיות מו הכתוב |  | "וְהָיָה אִם שָׁמֹעַ תִּשְׁמְעוּ אֶל מִצְוֹתַי אֲשֶׁר אָנֹכִי מְצַוֶּה אֶתְכֶם הַיּוֹם לְאַהֲבָה אֶת ה' אֱלֹהֵיכֶם וּלְעָבְדוֹ בְּכָל לְבַבְכֶם וּבְכָל נַפְשְׁכֶם" (יג)  "...הִשָּׁמְרוּ לָכֶם פֶּן יִפְתֶּה לְבַבְכֶם וְסַרְתֶּם וַעֲבַדְתֶּם אֱלֹהִים אֲחֵרִים וְהִשְׁתַּחֲוִיתֶם לָהֶם". (טז) |

1. מה הסיבה שיש להקדים ולומר את "שמע" לפני "והיה אם שמוע"?
2. ראינו לעיל שהמניע לשמירת המצוות בפרשת "שמע" הוא **אהבת ה'**, ואילו המניע לשמירת מצוות בפרשת "והיה אם שמע" הוא **יראת ה'.** לאור הבדל זה נסה להציע הסבר, מדוע "קבלת עול מלכות שמים" קשורה לאהבה ואילו קבלת עול מצוות קשורה "ליראה"?
3. אחד ההבדלים בין שתי הפרשיות שפרשת "שמע" נאמרה בלשון **יחיד** ואילו פרשת "והיה אם שמע" נאמרה בלשון **רבים**, נסה להציע הסבר להבדל הזה? (הנך יכול להיעזר בדברי נחמה ליבוביץ הבאים).
   * נחמה ליבוביץ, עיונים בספר דברים עמ' 116

אהבת ה' היא אהבה אינדיבידואלית. הפרט חותר לקראתה ע"י חינוך עצמי בהעלאת נפשו וזיכוכה, ואילו קבלת עול מצוות וקיומם לא יתכנו אלא בחברה האנושית. אדם החי באי בודד ואינו נמנה על החברה האנושית יוכל אמנם להגיע לדרגת "ואהבת", אך לא יוכל לקים את "אם שמע תשמעו אל מצוותי" באשר המצוות ברובן מתייחסות לחיי האדם בחברה, במשפחה, במדינתו ועם כל המין האנושי. ועל כן "ואהבת - בלשון יחיד; "והיה אם שמע תשמעו – בלשון רבים.

לסיכום לימוד "שמע" ו"והיה אם שמוע"

שאלות למחשבה העולות מתוך הלימוד

* בפרשת 'שמע' למדנו ציווי על אהבת ה', ציווי זה הוא מחודש וייחודי לחומש דברים (גם הקביעה שהקב"ה אוהב את ישראל מיוחדת לחומש דברים, למשל פרק ז, פסוק ח; שם פסוק יג ועוד). מה מקומו של ציווי זה בהקשרו - דווקא בדור הנכנסים לארץ, רגע לפני הכניסה?
* בתוך הפרשה ראינו מעבר מציווי על הרגש לציווי על מעשה. מהו הדגש בפסוקים: האם הרגש עיקר והמעשה הוא רק ביטוי שלו, או שהמעשה הוא עיקר - עיקרו של הרגש היא ביטויו במעשה? האם שתי הפרשיות ('שמע' ו'והיה אם שמוע') נבדלות בהתייחסותן לשאלה זו?
* מה בין אהבת ה' ליראת ה' (בפשט הפסוקים - יראת העונש, במחשבת הדורות יראת החטא היא דרגה ראשונית של יראה, ומעליה יראת חטא ויראת הרוממות)? מי מהן חשובה יותר, מדוע יש צורך בשתיהן?

1. יש המחלקים את החלק השלישי בספר לשני חלקים נפרדים - הברית (פרקים כ"ז-ל'), הפרידה ממשה (ל"א-ל"ד) [↑](#footnote-ref-1)
2. רבי מאיר שמחה הכהן מדווינסק, ליטא, תר"ג- תרפ"ו 1926-1843. מגדולי רבני מזרח אירופה בדור שלפני השואה. ספרו הגדול: "אור שמח" על הרמב"ם. אחרי מותו פורסמו חידושיו על התורה בשם "משך כחמה". [↑](#footnote-ref-2)
3. מבוסס על אמרת חז"ל (קידושין ל ע"ב) "שלושה שותפין הן באדם: הקב"ה, ואביו, ואמו, בזמן שאדם מכבד את אביו ואת אמו, אמר הקב"ה: מעלה אני עליהם כאילו דרתי ביניהם וכבדוני". [↑](#footnote-ref-3)
4. ירמיהו פרק לא, כ: "הַצִּיבִי לָךְ צִיֻּנִים שִׂמִי לָךְ תַּמְרוּרִים שִׁתִי לִבֵּךְ לַמְסִלָּה דֶּרֶךְ הָלָכְתְּ, שׁוּבִי בְּתוּלַת יִשְׂרָאֵל שֻׁבִי אֶל עָרַיִךְ אֵלֶּה". [↑](#footnote-ref-4)